12 


Oare nu am putea să ne contrazicem 
într-un mod mai constructiv? 


„Politica nu-i un mizilic“, a spus un umorist din Chicago în 
1895!; nu e o joacă de copii. De atunci, această expresie a fost 
folosită pentru a justifica învălmășcala și murdăria din politica 
Statelor Unite. Raţionaliștii pot visa la un stat utopic, în care 
politica este concepută de o comisie de experţi obiectivi, însă, în 
lumea reală, se pare că nu există nici o alternativă la acest proces 
politic în care partidele concurează pentru a-și atrage voturi şi 
bani. Competiţia aceasta implică întotdeauna viclenie și de- 
magogic, politicienii jucându-se cu adevărul și folosindu-și 
secretarul de presă intern pentru a se prezenta pe sine în cea 
mai bună lumină și pe adversari drept nebuni care duc ţara la 
sapă de lemn. 

Cu toate acestea, chiar trebuie să fie zzâz de meschină? Mulţi 
americani au observat că lucrurile se înrăutăţesc. Țara a ajuns 
acum atât de polarizată și de înverșunată, încât abia mai poate 
funcţiona. Și au dreptate. Până acum câţiva ani, existau unii 
specialiști în științe politice care susțineau că așa-numitul răz- 
boi cultural nu depășea graniţele capitalei și că americanii nu 
deveniseră de fapt mai polarizaţi în atitudinea lor faţă de ma- 
joritatea chestiunilor politice.? Însă, în ultimii doisprezece ani, 
americanii au ajuns tot mai divizați. Se înregistrează un număr 
tot mai mic de oameni care se descriu drept moderați sau de 
centru (de la 40% în 2000, la 36% în 2011), o creștere în numă- 
rul conservatorilor (de la 38% la 41%) şi o creştere a număru- 
lui liberalilor (de la 19% la 21%).3 

THIS BICKERING 


Partisanship is hurting us! 





Figura 12.1. Politețea în prezent. („Nu vă mai certaţi! Partizanatul ne 
dăunează!“; Conservatori-Liberali — Lipsă de unitate: Ne pierdem avan- 
tajul competitiv!) Aceste postere au fost create de Jeff Gates, artist grafi- 
cian pentru Partidul Ceaiului de Mușeţel (Chamomile Tea Party), inspirat 
de posterele americane din epoca celui de-al Doilea Război Mondial. 
(Vezi www.chamomileteaparty.com. Folosit cu permisiunea autorilor.) 


Însă această ușoară împrăștiere a electoratului nu reprezintă 
nimic în comparaţie cu ceea ce s-a întâmplat la Washington, în 
mass-media și în lumea politică în general. Lucrurile s-au 
schimbat în anii '90, în Congres apărând reguli și comporta- 
mente noi.“ Prieteniile și contactele sociale dincolo de granițele 
partidelor erau descurajate. Odată cu slăbirea legăturilor dintre 
oameni, a fost mai ușor ca membrii celuilalt partid să fie con- 
siderați duşmani permanenți, și nu colegi sau membri ai acele- 
iaşi clase de elită. Candidaţii au început să cheltuie tot mai 
mulți bani şi timp pe spionarea opoziţiei, activitate care implica 
membri ai staffului sau consultanţi plătiţi care adunau (uncori 
în mod ilegal) informaţii compromițătoare despre oponenți, pe 
care le furnizau mai apoi jurnaliștilor. După cum afirma nu 
demult un membru mai vârstnic al Congresului: „Acesta nu 


OARE NU AM PUTEA SĂ NE CONTRAZICEM CONSTRUCTIV? 339 


mai este un corp colegial, aduce mai degrabă a comportament 
de gangsteri. Membrii Congresului se întrunesc într-o atmo- 
sferă plină de ură.“ 

Această trecere către o mentalitate mai tribală și mai mora- 
listă era destul de rea în anii '90, o perioadă de linişte, prospe- 
ritate şi bugete echilibrate. Însă astăzi, când situaţia politică şi 
cea fiscală sunt cu atât mai delicate, mulți americani simt că se 
află pe un vas care se scufundă, iar membrii echipajului sunt 
prea învrăjbiţi ca să se mai preocupe de astuparea spărturilor. 

În vara anului 2011, miza a crescut. Imposibilitatea celor 
două partide de a conveni asupra unei legi pentru a ridica pla- 
fonul datoriei Statelor Unite și a ajunge la un „târg generos“ 
pentru a reduce deficitul pe termen lung a dus la scăderea ra- 
tingului de credit al ţării. Această scădere a antrenat căderea 
pieţelor de capital la nivel global și a crescut probabilitatea unei 
duble recesiuni în ţară — ceea ce ar însemna o pierdere colosală 
pentru ţările în curs de dezvoltare care exportă în Statele Unite. 
Fanatismul politic american reprezintă acum o ameninţare 
internațională. 

Ce se întâmplă aici de fapt? În capitolul 8 am descris războ- 
iul cultural american ca pe o bătălie între o moralitate bazată pe 
vrei fundamente şi una bazată pe şase. Însă ce-i face pe oameni 
să adopte unul din aceste două tipuri de moralităţi? Psihologii 
au descoperit multe dintre cauzele care stau la baza fanatismului 
politic. Moralitatea unește și orbește, iar pentru a înţelege mizeria 
în care ne aflăm trebuie să înţelegem de ce se alătură unii taberei 
liberale, alţii conservatorilor, iar alţii altor tabere sau nici uneia. 


O observaţie privind diversitatea politică 


Mă voi concentra, în cele ce urmează, pe ceea ce se știe de- 
spre psihologia liberalilor și cea a conservatorilor — punctele 
extreme ale unei scări unidimensionale. Multe persoane resping 

încercările de a reduce ideologia la o singură dimensiune. În- 
tr-adevăr, unul dintre punctele forte ale Teoriei Fundamentelor 
Morale este acela că oferă șase dimensiuni, permiţând milioane 
de posibile combinaţii. Oamenii nu sunt doar de două feluri. 
Din nefericire, o mare parte a cercetărilor privind psihologia 
politică americană a recurs la dimensiunea stânga-dreapta, ast- 
fel că în multe situaţii cam la asta ne putem limita. Însă trebuie 
să subliniez că şi această abordare unidimensională este destul 
de utilă. Majoritatea oamenilor din Statele Unite şi din Europa 
se pot plasa undeva pe această scară (chiar dacă mulţi dintre ei 
se află oarecum la mijloc). lar aceasta este axa principală a 
războiului cultural american și a votului parlamentar”, astfel 
încât, chiar dacă relativ puţini alegători se potrivesc perfect cu 
tipurile extreme pe care urmează să le descriu, înţelegerea psi- 
hologiei liberalismului și a conservatorismului este vitală pentru 
a înţelege problema care ameninţă întreaga lume. 


De la gene la matrice morale 


lată o definiţie simplă a ideologiei: „Un set de convingeri 
privind ordinea corectă în societate și modul în care poate fi 
atinsă.“& Şi iată cea mai simplă dintre întrebările ideologice: 
Păstrăm ordinea actuală, sau o schimbăm? La Adunarea Naţio- 
nală din Franţa în 1789, delegaţii care doreau păstrarea stării de 
fapt s-au așezat în dreapta camerei, în timp ce militanţii pentru 
schimbare s-au așezat în stânga. Noţiunile de Zrezpra şi stânga 
au reprezentat de atunci conservatorismul şi liberalismul. 

Teoreticienii politici de la Marx încoace au presupus cel mai 
adesea că oamenii îşi aleg ideologiile pentru a-și promova pro- 
priile interese. Cei bogaţi și puternici doresc să păstreze și să 
menţină, iar ţăranii și muncitorii vor să schimbe lucrurile (sau, 
cel puţin, ar vrea, dacă conștiința lor ar putea fi ridicată și şi-ar 
identifica în mod corect interesele, spuneau marxiștii). Însă, chiar 

dacă clasa socială a fost odată un bun indiciu al ideologiei, în 
vremurile de azi această legătură s-a estompat, bogaţii alegând 
ambele direcţii (industriașii fiind mai ales de dreapta, iar 
miliardarii IT mai ales de stânga), şi săracii la fel (cei din zonele 
rurale aleg în mare parte dreapta, iar cei din mediul urban 
optează pentru stânga). Şi, atunci când specialiștii în ştiinţe 
politice au cercetat problema mai îndeaproape, au descoperit 
că interesul personal este un indiciu foarte vag în prezicerea 
înclinațiilor politice.” 

Astfel că majoritatea teoreticienilor din ultima parte a seco- 
lului XX au adoptat mai ales ideea de tabula rasa, conform căreia 
oamenii absorb ideologia părinţilor sau a programelor TV pe 
care le vizionează.! Unii specialişti în științe politice au afir- 
mat chiar că majoritatea indivizilor sunt atât de dezorientaţi în 
ceea ce priveşte chestiunile politice, încât nu adoptă nici un fel 
de ideologie.!! 

Au apărut apoi cercetările efectuate asupra gemenilor. În anii 
'80, când cercetătorii au început să analizeze o serie de date ex- 
tinse care le-au permis să compare gemenii identici, sau mono- 
zigoţi (care împărtăşesc roate genele, și, de obicei, același mediu 
prenatal și postnatal), cu gemenii fraternali de același sex, sau 
dizigoţi (care împart doar jmăzare din gene, pe lângă mediul 
prenatal și cel postnatal), au constatat că gemenii identici semă- 
nau mai mult în majoritatea privinţelor.!? În plus, gemenii 
identici crescuţi în familii separate (prin adopţie) ajung de obi- 
cei să fie foarte asemănători, în timp ce copiii neînrudiţi crescuţi 
împreună (prin adopţie) rareori ajung să semene unul cu celălalt 
sau cu părinţii adoptivi, fiind mult mai similari cu părinţii lor 
genetici. Genele influenţează cumva aproape fiecare aspect al 
personalităţii noastre.!? 

Şi nu ne referim aici doar la coeficientul de inteligenţă, la 
boli mintale sau simple trăsături de caracter, precum timidi- 
tatea, ci la măsura în care ne plac jazzul, mâncarea picantă şi 

arta abstractă, la probabilitatea de a divorța sau de a muri într-un 
accident de mașină, la gradul de religiozitate şi orientarea poli- 
tică la maturitate. Fie că ajungeţi să vă situaţi de o parte sau de 
cealaltă a spectrului politic, această orientare pare să fie la fel de 
ereditară ca majoritatea celorlalte trăsături: genetica justifică 
aproape o treime și jumătate din variabilitatea atitudinilor po- 
litice dintre oameni.!* Copilăria petrecută într-o familie liberală 
sau conservatoare este cu mult mai puţin reprezentativă. 

Dar cum se poate acest lucru? Cum poate exista o bază ge- 
netică a atitudinilor legate de energia nucleară, de impozitarea 
progresivă și de ajutorul extern când aceste probleme au apărut 
abia în ultimii o sută sau două sute de ani? Și cum poate exista 
o bază genetică a ideologiei când oamenii își schimbă uneori 
atitudinile politice de-a lungul vieţii? 

Pentru a răspunde la aceste întrebări, este util să ne întoar- 
cem la definiţia caracterului înnăscuz pe care am dat-o în capi- 
tolul 7. Înnăscut nu înseamnă nemaleabil, ci constituit înaintea 
experienţei. Genele influenţează formarea creierului în uter, 
însă aceasta este doar prima variantă, ca să spunem așa. Această 
primă variantă este apoi revizuită prin experienţele din copilă- 
rie. Pentru a înţelege originile ideologiei, va trebui să adoptăm 
o perspectivă a dezvoltării, începând cu genele și terminând cu 
adultul care votează pentru un anumit candidat sau care luptă 
pentru o anumită cauză politică. Acest proces constă în trei 
mari etape. 


ETAPA I: GENELE FORMEAZĂ CREIERUL 


După analizarea ADN-ului a 13 o0o de australieni, cercetă- 
torii au descoperit recent mai multe gene care diferă între liberali 
şi conservatori.!? Majoritatea acestor gene sunt legate de func- 
ţionarea neurotransmiţătorilor, îndeosebi glutamatul și seroto- 
nina, ambii implicaţi în reacţia creierului la amenințări și temeri. 
Această descoperire se potrivește cu numeroasele studii conform 

cărora conservatorii reacționează mai puternic decât liberalii 
la semnele care prevestesc un pericol, inclusiv la ameninţarea 
germenilor și a contaminării, și chiar la pericole mai ușoare, 
precum explozia bruscă a zgomotului alb.!* Alte studii s-au 
concentrat pe genele legate de receptorii neurotransmiţătoru- 
lui dopamină, care a fost adesea asociat cu spiritul de aventură 
şi deschiderea către noi experienţe, caracteristici care sunt prin- 
tre cele mai cunoscute semne ale liberalismului.!” După cum 
spunea și renascentistul Michel de Montaigne: „...nimic alt 
nu văd decât în visare şi dorinţă, care să-mi dea stare: felurimea 
singură mă răsplăteşte. “18 

Chiar dacă efectele unei singure gene sunt infime, aceste 
descoperiri sunt importante, deoarece ilustrează un fe/ de cale 
de la gene la politică: genele (împreună) dau unora o minte care 
este mai mult (sau mai puţin) sensibilă la amenințări şi care 
produce mai puţină (sau mai multă) plăcere când se confruntă 
cu noutatea, cu schimbarea și cu experienţele neașteptate.!” 
Aceştia sunt cei doi factori majori ai personalităţii care au fost 
adesea identificaţi în diferenţele dintre liberali și conservatori. 
O analiză majoră publicată de John Jost, specialist în psihologie 
politică, a identificat alte câteva trăsături, însă majoritatea sunt 
legate conceptual de reacţia la pericole (de exemplu, conserva- 
torii reacționează mai puternic la lucrurile ce semnalează moar- 
tea) sau de deschiderea faţă de noutate (de exemplu, liberalii 
manifestă mai puţin nevoia de ordine, structură sau ducere la 
bun sfârșit a unei acţiuni).2 


ETAPA 2: TRĂSĂTURILE ÎI GHIDEAZĂ PE COPII 
PE CĂI DIFERITE 
De unde vin personalităţile noastre? Pentru a răspunde la 
această întrebare, trebuie să facem diferenţa între trei niveluri 
diferite de personalitate, conform unei teorii pertinente a psi- 
hologului Dan McAdams.?! Nivelul inferior al personalităţii 

noastre, numit de el „trăsături dispoziţionale“, sunt acele di- 
mensiuni generale ale personalităţii care se manifestă în diverse 
situaţii și sunt destul de consecvente din copilărie și până la 
bătrâneţe. Printre acestea se numără sensibilitatea la pericole, 
spiritul de aventură, caracterul extrovertit și conștiinciozitatea. 
Aceste trăsături nu sunt module mentale pe care unii le au și 
altora le lipsesc, ci sunt mai degrabă niște ajustări ale busolelor 
cerebrale pe care le avem cu toţii. 

Să ne imaginăm o pereche de gemeni fraternali, un frate şi 
o soră, crescuţi împreună în aceeași familie. În cele nouă luni 
petrecute împreună în uterul mamei, genele fratelui au fost 
ocupate cu construcţia unui creier care e mai sensibil decât altele 
la ameninţări și puţin sub medie în ceea ce privește tendinţa de 
a simţi plăcere în prezenţa experienţelor cu totul noi. Genele 
surorii au fost ocupate să construiască un creier setat exact invers. 

Cei doi fraţi cresc în aceeași casă și merg la aceeași școală, 
însă îşi construiesc treptat lumi diferite. Chiar și la grădiniță, 
comportamentul lor îi face pe cei mari să-i trateze în mod di- 
ferit. Un studiu a descoperit că femeile care se descriu ca fiind 
liberale la maturitate au fost caracterizate de educatoarele lor 
ca având trăsături ce denotă insensibilitatea la amenințări și 
interesul pentru noutate.*? Viitorii liberali au fost, de aseme- 
nea, descriși ca fiind mai curioși, mai vorbăreți și mai siguri pe 
ei, dar, în același timp, mai categorici și mai agresivi, mai pu- 
ţin ascultători şi mai dezordonaţi. Astfel, dacă ne uităm la 
acești gemeni fraternali în primii ani de şcoală, vom observa 
că profesorii au reacţii diferite faţă de fiecare. Unii pot fi în- 
cântaţi de creativitatea și spiritul rebel al fetiţei, pe când alții 
ar categorisi-o drept alintată și obraznică, lăudându-i în schimb 
fratele și considerându-l un elev model. 

Însă, trăsăturile dispoziționale reprezintă doar nivelul inferior 
dintre cele trei, spune McAdams. Cel de-al doilea nivel constă 
în „adaptările noastre caracteristice“. Acestea sunt trăsăturile 


OARE NU AM PUTEA SĂ NE CONTRAZICEM CONSTRUCTIV? 345 


care apar pe măsură ce ne maturizăm. Ele sunt numite astfel 
pentru că oamenii le dezvoltă ca reacţie la schimbările specifice 
de mediu și la problemele pe care se întâmplă să le înfrunte. De 
exemplu, să urmărim evoluţia gemenilor noștri în adolescenţă 
şi să presupunem că ajung la o școală destul de strictă și bine 
organizată. Fratele se adaptează foarte bine, însă sora ajunge să 
fie într-un conflict constant cu profesorii. Devine astfel ostilă şi 
antisocială. Acestea fac acum parte din personalitatea sa — adap- 
tările sale caracteristice —, însă ele nu s-ar fi dezvoltat dacă ar fi 
ajuns la o şcoală mai deschisă la nou și cu o structură mai degajată. 

În momentul în care ajung la liceu şi încep să fie interesați 
de politică, cei doi fraţi aleg, deja activităţi diferite (sora se ală- 
tură echipei de dezbateri mai ales pentru că va avea ocazia să 
călătorească; fratele se implică mai mult în activităţile de la 
biserica de care aparţine familia) și își fac prieteni diferiţi (fata 
se alătură „goticilor“*, iar băiatul, atleţilor aroganţi). Sora alege 
să meargă la colegiu în New York, unde își ia licenţa în studii 
latino-americane şi își descoperă vocaţia de apărător al copiilor 
imigranților ilegali. De vreme ce în cercul său social se află doar 
liberali, ea va fi prinsă într-o matrice morală bazată mai ales pe 
fundamentul Grijă/vătămare. În 2008, este profund mișcată 
de grija faţă de săraci și de promisiunea schimbării exprimată de 
Barack Obama. 

Fratele, în schimb, nu este deloc interesat să se mute într-un 
oraș îndepărtat, murdar și amenințător. Alege să rămână aproape 
de familie și de prieteni, urmând cursurile filialei locale a uni- 
versităţii statului respectiv. Obține o diplomă de licenţă în afa- 
ceri şi apoi lucrează la banca locală, urcând treptat pe scara 
ierarhică. Devine membru de bază al bisericii și al comunităţii, 
genul de persoană pe care Putnam și Campbell o lăudau pentru 
faptul că generează cantităţi masive de capital social.2* Matricele 
morale care îl învăluie se bazează pe toate cele șase fundamente. 


*  Goths, jocks— două dintre stereotipurile liceenilor americani (7.64). 

La biserică se mai vorbește uneori despre ajutarea victimelor 
opresiunii, însă cele mai frecvente teme morale din viața sa sunt 
responsabilitatea personală (bazată pe fundamentul Corecti- 
tudine — a nu fi un parazit sau o povară pentru ceilalți) și loia- 
litatea față de numeroasele grupuri și echipe de care aparţine. 
Este mișcat de sloganul de campanie al lui John McCain, „Țara 
înainte de toate“. 

Nu trebuia neapărat ca lucrurile să ia această turnură. În ziua 
în care s-au născut, sora nu era predestinată să voteze pentru 
Obama, iar fratele nu ar fi devenit garantat republican. Însă 
seturile lor diferite de gene le-au creat o primă versiune mentală 
diferită, pe care i-a purtat pe căi diferite, prin experienţe de viață 
diferite și în subculturi morale diferite. La maturitate, au devenit 
doi oameni total diferiţi, care sunt de acord doar într-o singură 
privinţă, şi anume că nu trebuie să vorbească despre politică 
atunci când sora vine acasă de sărbători. 


ETAPA 3: OAMENII CONSTRUIESC POVESTIRI DE VIAŢĂ 


Mintea umană procesează mai degrabă povestirile și nu 
logica. Tuturor le plac povestirile bune și fiecare cultură își alină 
copiii cu basme. 

Printre cele mai importante povestiri pe care le știm sunt 
cele despre propria experienţă, iar aceste „povestiri de viaţă“ re- 
prezintă cel de-al treilea nivel al personalităţii despre care vor- 
bea McAdams. Cea mai mare contribuţie a acestuia în domeniul 
psihologiei a fost accentul pus pe faptul că psihologii corelează 
datele cantitative (despre cele două niveluri inferioare, pe care 
le accesăm cu chestionare și măsurători ale timpilor de reacție) 
cu o înţelegere mai calitativă a povestirilor create de oameni 
pentru a-și înţelege propria existenţă. Aceste naraţiuni nu sunt 
neapărat povestiri adevărate — ele sunt reconstituiri simplificate 
şi selective ale trecutului, corelate adesea cu o imagine idealizată 
a viitorului. Însă, deși povestirile de viaţă sunt într-o anumită 

măsură generate post hoc, acestea ne influenţează totuși com- 
portamentul, relaţiile și sănătatea mintală.? 

Povestirile de viață sunt pline de moralitate. Într-unul dintre 
studiile sale, McAdams a folosit Teoria Fundamentelor Morale 
pentru a analiza povestirile adunate de la creștini liberali și con- 
servatori. A găsit în acestea aceleași tipare pe care le descoperi- 
sem împreună cu colegii mei prin chestionarele de pe www. 


YourMorals.org; 


Atunci când li s-a spus să-și justifice fundamentul propriei credințe 
religioase şi morale, conservatorii au subliniat sentimentele pro- 
funde de respect pentru autoritate, apartenenţă la grup și puritate a 
fiinţei, în timp ce liberalii şi-au scos în evidenţă sentimentele pro- 
funde legate de suferința umană și corectitudinea socială.? 


Povestirile de viață oferă o punte de legătură între persona- 
litatea adolescentină aflată în dezvoltare și identitatea politică 
la maturitate. Iată, de exemplu, cum își descrie Keith Richards 
un moment crucial din viaţă în biografia sa recent apărută. 
Richards, celebrul amator de senzaţii tari și nonconformistul 
chitarist al trupei Rolling Stones, a fost odată un membru cu- 
minte al corului școlii. Corul câștiga concursurile cu alte școli, 
astfel că dirijorul îi învoia pe Richards și pe prietenii săi de la 
multe ore pentru a putea călători și participa la alte asemenea 
evenimente de o și mai mare anvergură. Însă, atunci când bă- 
ieţii au ajuns la pubertate și li s-au schimbat vocile, dirijorul i-a 
dat afară. Au fost apoi anunţaţi că vor trebui să repete un an 
întreg de școală pentru a recupera orele pierdute, iar dirijorul 
nu a ridicat nici un deget ca să-i ajute. 

„A fost un șut în stomac“, spune Richards. L-a transformat 
într-un mod care a avut evidente urmări asupra înclinațiilor 
sale politice. 

În momentul când s-a întâmplat asta, Spike, Terry şi cu mine am 


devenit teroriști. Eram atât de furios şi aveam o dorință atât de ar- 
zătoare de răzbunare. Aveam atunci motive să distrug țara asta și tot 

ce reprezenta ea. Mi-am petrecut următorii trei ani încercând s-o 
subminez. Dacă vrei să creezi un rebel, așa o faci. [...] Încă nu mi-a 
trecut furia. Atunci am început să privesc lumea altfel, în nici un 
caz la fel ca ei. Atunci mi-am dat seama că există bătăuși mai mari 


decât cei de la școală. Aştia sunt ei, autorităţile. Şi astfel s-a aprins 


un fitil cu ardere lentă.26 


Poate că Richards a avut o personalitate predispusă să devină 
liberală, însă înclinațiile sale politice nu erau predestinate. Dacă 
profesorii săi l-ar fi tratat altfel — sau dacă ar fi interpretat el 
evenimentele altfel atunci când și-a conceput primele schiţe ale 
povestirii — ar fi ajuns într-o slujbă obișnuită, înconjurat de 
colegi conservatori şi împărtăşindu-le matricea morală. Însă, 
odată ce Richards a ajuns să se vadă ca un cruciat care luptă 
impotriva autorităţilor, n-avea cum să mai voteze vreodată pen- 
tru Partidul Conservator britanic. Propria sa poveste de viaţă se 
potrivea prea bine cu cele pe care le împărtășesc într-un fel sau 
altul toţi membrii partidelor de stânga. 


Metanaratiunile liberalismului 
şi ale conservatorismului 


Sociologul Christian Smith scrie în cartea sa Mora/, Believing 
Animals (Animale morale şi credincioase) despre matricele morale 
în care se desfășoară vieţile oamenilor.” Autorul este de acord cu 
Durkheim, care spune că orice ordine socială are în centrul ei 
ceva sacru, demonstrând apoi felul în care naraţiunile, mai ales 
cele „hegemonice“ (grand narratives), identifică şi întăresc nu- 
cleul sacru al fiecărei matrice. Smith se pricepe de minune să 
extragă aceste metanaraţiuni și să le condenseze într-un singur 
paragraf. Fiecare naraţiune, spune el, are un început („odată ca 
niciodată“), un mijloc (în care apare o ameninţare sau o pro- 
blemă) și o încheiere (în care se ajunge la o hotărâre). Fiecare po- 
vestire este în așa fel concepută încât să-i orienteze moral pe 

ascultători — să le atragă atenţia asupra unui set de virtuţi și de 
vicii, sau forţe ale binelui și ale răului — și să dea lecţii de viaţă 
în legătură cu ce ar trebui să se facă de-acum înainte pentru a 
proteja, reface sau ajunge la nucleul sacru al viziunii. 

O astfel de naraţiune, pe care Smith o numește „naraţiunea 
progresului liberal“, condensează o mare parte a matricei morale 
împărtășite de mediul academic american de stânga. Și sună 
cam așa: 


Odată ca niciodată, marea majoritate a oamenilor sufereau în societăţi 
şi instituţii sociale care erau nedrepte, nocive, represive şi opresive. 
Aceste societăţi tradiţionale erau reprobabile, din cauza profundei 
lor inegalităţi, exploatări şi tradiţionalism irațional. [...] Însă nobi- 
lele aspirații ale oamenilor către autonomie, egalitate şi prosperitate 
s-au opus cu dârzenie forţelor sărăciei și oprimării și au reușit în cele 
din urmă să întemeieze societăţi moderne, liberale, democratice, ca- 
pitaliste și prospere. Deși condiţiile sociale moderne au puterea de a 
maximiza libertatea individuală și fericirea tuturor, mai este nevoie de 
muncă pentru a demonta puternicele vestigii ale inegalităţii, exploatării 
şi represiunii. Această luptă pentru o societate bună, în care oamenii 
sunt egali și liberi să-și urmeze propriile idealuri de fericire, este singura 
misiune pentru îndeplinirea căreia merită să ne dedicăm viața.75 


Se poate ca această naraţiune să nu se potrivească perfect cu 
matricele morale ale stângii din ţările europene (unde, de exem- 
plu, capitalismul este privit cu mai multă neîncredere). Cu toate 
acestea, ideea generală ar trebui să fie recunoscută de liberalii 
de pretutindeni. Este o naraţiune eroică de eliberare. Autoritatea, 
ierarhia, puterea şi tradiţia sunt lanţurile care trebuie distruse 
pentru a elibera „nobilele aspirații“ ale victimelor. 

Smith a scris această naraţiune înainte ca Teoria Fundamen- 
telor Morale să fie formulată, însă este evident că ea își trage 
forţa morală mai ales din fundamentul Grijă/vătămare (grija 
pentru suferinţa victimelor) și din fundamentul Libertate/opri- 
mare (elogierea libertăţii ca eliberare de sub opresiune, precum 
şi libertatea de 4 urmări propriul ideal de fericire). În această 

naraţiune, Corectitudinea este reprezentată de egalitatea poli- 
tică (care face parte din opoziţia față de opresiune), şi există 
aluzii indirecte la Corectitudine înțeleasă ca proporţionalitate.” 
Autoritatea este menţionată doar ca o forță a răului, iar Loiali- 
tatea sau Caracterul sacru nu sunt menţionate deloc. 

Comparaţi această naraţiune cu cea a conservatorismului 
modern. Drew Westen, specialist în psihologia clinică, este un 
alt maestru al analizei narative şi, în cartea sa Je Political Brain 
(Creierul politic), el extrage firul narativ implicit, şi uneori expli- 
cit, din cele mai cunoscute discursuri ale lui Ronald Reagan. 

Reagan l-a apărat pe democratul Jimmy Carter în 1980, când 
americanii erau ţinuţi ostatici în Iran, rata inflaţiei depășea 10% 
iar orașele, industriile și încrederea în sine a americanilor scăzu- 
seră simţitor. Narațiunea lui Reagan sună cam așa: 


Odată ca niciodată, America era un far călăuzitor. Apoi au venit 
liberalii și au pus bazele unei gigantice birocraţii federale care a în- 
cătuşat mâna invizibilă a pieţei libere. Ei au subminat valorile noas- 
tre tradiţionale și s-au ridicat de fiecare dată împotriva lui Dumnezeu 
şi a credinţei. [...] În loc să promoveze munca pentru traiul de zi 
cu zi, ei au luat în mod ilegal banii americanilor truditori și i-au dat 
drogaţilor care conduc Cadillacuri și leneșilor care trăiesc din aju- 
toare sociale. În loc să-i pedepsească pe infractori, ei au încercat să-i 
„înţeleagă“. În loc să apere victimele acestora, ei s-au gândit la drep- 
urile infractorilor. [...] În loc să împărtășească valorile tradiționale 
americane precum familia, fidelitatea şi răspunderea personală, ei 
au promovat promiscuitatea, relaţiile sexuale premaritale și stilul de 
viaţă homosexual [...] şi au încurajat ideile feministe care submi- 
nează rolurile familiale tradiţionale. [...] În loc să se arate puternici 
în faţa celor ce fac rău în lumea-ntreagă, ei au tăiat bugetul armatei, 
i-au sfidat pe cei în uniformă, au dat foc steagului și au ales negoci- 
erile şi multilateralitatea. [...] Apoi americanii s-au hotărât să-și ia 


țara înapoi din mâinile celor care au căutat s-o submineze." 


Această naraţiune ar trebui să fie editată pentru a putea fi 
folosită în alte ţări sau în alte perioade, în care ceea ce se dorește 
a fi „conservat“ diferă de situaţia americanilor. Cu toate acestea, 

ideea generală și moralitatea povestirii ar trebui să fie recunos- 
cute de conservatorii de pretutindeni. Şi aceasta este o naraţiune 

eroică, însă este un eroism al zpărării. Nu prea merge să fie 

ecranizat în vreo peliculă de succes. Faţă de imaginea impresio- 
nantă a mulțimilor care iau cu asalt Bastilia și eliberează prizo- 
nierii, această naraţiune aduce mai degrabă cu cea a unei familii 

care îşi eliberează casa de termite și îi repară apoi grinzile. 

Povestirea lui Reagan este, de asemenea, vizibil conservatoare, 
prin faptul că forța sa morală se bazează pe cel puţin cinci dintre 
cele șase fundamente morale. Există doar o aluzie la Grijă (pen- 
tru victimele infractorilor), însă sunt referinţe clare la Libertate 
(libertatea Ze constrângerile guvernamentale), Corectitudine (ca 
proporţionalitate: banii luaţi de la cei care muncesc și daţi lene- 
şilor care trăiesc din mila statului), Loialitate (soldaţii și steagul), 
Autoritate (subminarea familiei și a tradiţiilor) și Caracter sacru 
(înlocuirea lui Dumnezeu cu promovarea promiscuităţii). 

Cele două naraţiuni sunt cât se poate de contrastante. Oare 
partizanii pot măcar să înțeleagă povestea spusă de oponenți? 
Obstacolele care stau în calea empatiei nu sunt simetrice. Dacă 
stânga își construiește matricele morale pe un număr mai mic 
de fundamente, atunci nu există vreunul folosit de stânga care 
să nu se regăsească și la cei de dreapta. Deși conservatorii au un 
nivel al empatiei puţin mai scăzut“! și pot fi astfel mai puţin 
mișcaţi de o povestire despre suferință și opresiune, ei pot totuși 
să recunoască faptul că a fi încătușat este cât se poate de neplăcut. 
Şi, chiar dacă mulţi conservatori se opun unora dintre marile 
eliberări ale secolului XX — cea a femeilor, a muncitorilor din ate- 
liere, a negrilor și a homosexualilor —, ei se bucură totuși de altele, 
precum eliberarea Europei de Est de sub opresiunea comunistă. 

Însă liberalii întâmpină mai multe obstacole atunci când în- 
cearcă să înţeleagă povestirea lui Reagan. Atunci când vorbesc 
publicului liberal despre cele trei fundamente „de legătură“ — 
Loialitatea, Autoritatea și Caracterul sacru — văd că mulţi nu 

rezonează cu aceste valori, ci le resping în mod activ ca fiind imo- 
rale. Loialitatea față de grup micșorează cercul moral, spun ei, 
fiind cauza rasismului și a excluderii. Autoritatea înseamnă opre- 
siune. Caracterul sacru reprezintă o aiureală religioasă al cărei 
unic scop este acela de a înăbuși sexualitatea feminină și de a 
justifica homofobia. 

Într-un studiu pe care l-am efectuat împreună cu Jesse Gra- 
ham și Brian Nosek, am testat cât de bine se înţeleg liberalii şi 
conservatorii unii pe alţii. Am rugat un număr de peste două 
mii de vizitatori americani ai paginii noastre să completeze 
Chestionarul Fundamentelor Morale. În o treime din cazuri li 
s-a spus să le completeze normal, răspunzând în nume propriu. 
Într-o altă treime li s-a spus să-l completeze după cum cred ei 
că ar răspunde un „liberal tipic“. Şi, într-o treime li s-a spus să-l 
completeze după cum cred ei că ar răspunde un „conservator 
tipic“. Prin această tehnică, am reușit să analizăm stereotipurile 
pe care fiecare parte le are despre cealaltă. Mai mult, am reușit 
să vedem câtă dreptate aveau, comparând părerea oamenilor 
despre partizanii „tipici“ cu răspunsurile date de adevăraţi adepţi 
ai stângii și ai dreptei.*? Cine s-a priceput mai bine să se dea 
drept celălalt? 

Rezultatele au fost cât se poate de clare și de solide. Moderaţii 
şi conservatorii au făcut cele mai corecte previziuni, fie că s-au 
dat drept liberali sau conservatori. Liberalii au fost cel mai 
departe de adevăr, mai ales cei care se descriau a fi „foarte libe- 
rali“. Cele mai mari erori din întregul studiu au apărut atunci 
când liberalii au răspuns la întrebările legate de Grijă și de 
Corectitudine pretinzând că sunt conservatori. Puși în faţa unor 
întrebări precum „Unul dintre cele mai îngrozitoare lucruri pe 
care le-ar putea face un om ar fi să lovească un animal fără apă- 
rare“ sau „Dreptatea este unul dintre cele mai importante ele- 
mente într-o societate“, liberalii au presupus că cei de dreapta 
nu ar fi de acord. Dacă ai o matrice morală bazată mai ales pe 

intuiţii privind Grija şi Corectitudinea (ca egalitate) şi asculți 
discursul lui Reagan, ce altceva ai putea crede? Reagan pare 
complet dezinteresat de binele drogaţilor, al săracilor și al ho- 
mosexualilor, fiind mai ales interesat de războaie şi de a le spune 
oamenilor cum să-și organizeze viaţa intimă. 

Dacă nu vedem că Reagan promovează valori pozitive legate 
de Loialitate, Autoritate și Caracter sacru, ajungem iremediabil 
la concluzia că republicanii nu văd nimic pozitiv în Grijă şi 
Corectitudine. Am putea ajunge chiar la părerea lui Michael 
Feingold, critic de teatru pentru ziarul liberal Vi/lage Voice, care 
a scris: 

Republicanii nu cred în imaginaţie, poate pentru că atât de puţini 

dintre ei au așa ceva, dar mai ales pentru că îi împiedică să-și ducă la 

bun sfârşit ţelurile asumate, acelea de a distruge rasa umană și planeta. 

Fiinţele umane care au imaginaţie văd semnele unui dezastru pe cale 

să se producă; republicanii, al căror scop în viaţă este să profite de pe 

urma dezastrelor și cărora nu le pasă nici cât negru sub unghie de 


oameni, fie nu pot, fie nu vor. Tocmai de aceea, eu cred că ar trebui 


să fie exterminați înainte să mai provoace și alte suferințe.3? 


Una dintre marile ironii ale acestui citat este că demonstrează 
incapacitatea unui critic de teatru — care trăiește de pe urma 
abilității sale de a explora lumi fantastice și imaginare — de a-și 
imagina că republicanii acţionează conform unei matrice morale 
care diferă de a sa. Moralitatea unește și orbește. 


Punctul mort al stângii: capitalul moral 


Povestirea propriei mele vieţi intelectuale a avut două 
puncte-cheie. În capitolul ş l-am menţionat pe primul, din 
India, când mintea mea s-a deschis, acceptând existența unor 
moralităţi mai vaste, descrise de Richard Shweder (care vorbea 
despre etica divinității şi cea a comunităţii). Însă, de la acel 
moment-cheie din 1993 şi până la alegerea lui Barack Obama 

din 2008, am fost adept al liberalismului. Doream ca echipa 
mea (democraţii) să învingă cealaltă echipă (republicanii). De 
fapt, am început să studiez politica tocmai pentru că eram atât 
de frustrat de ineficienta campanie pentru președinție a lui 
John Kerry. Eram convins că liberalii americani pur și simplu 
nu înțelegeau moralitatea şi motivele concetățenilor lor conser- 
vatori și doream să-mi folosesc cercetările în domeniul psiho- 
logicei morale pentru a-i ajuta pe liberali să câștige. 

Pentru a aprofunda psihologia politică, am început să pre- 
dau un seminar despre acest subiect studenţilor masteranzi în 
primăvara anului 2005. Având în minte noul curs, eram mereu 
în căutarea unor cărți bune scrise pe această temă. Astfel că, în 
timp ce-mi vizitam niște prieteni din New York la o lună după 
înfrângerea lui Kerry, m-am dus la un anticariat să arunc o 
privire în sectorul de științe politice. Scanând rafturile, mi-a sărit 
în ochi o carte — o carte groasă, maro, cu un singur cuvânt scris 
pe cotor: Conservatism. Era un volum de scrieri editat de isto- 
ricul Jerry Muller. Am început să citesc introducerea lui Muller 
stând încă lângă raft, dar pe la a treia pagină a trebuit să mă așez 
pe jos. Abia după câţiva ani mi-am dat seama că eseul lui Muller 
a reprezentat cel de-al doilea moment-cheie. 

Muller a început prin a diferenţia conservatorismul de or- 
todoxie. Potrivit acesteia din urmă, există „o ordine morală 
transcendentă, cu care ar trebui să armonizăm organizarea 
societăţii 3%. Creștinii care privesc Biblia ca pe un ghid legiuitor, 
ca și musulmanii care doresc să trăiască după Șaria, sunt exem- 
ple de ortodoxie. Ei vor ca societatea să se conformeze unei 
ordini morale dictate din exterior, astfel că ei predică schimba- 
rea, uneori schimbarea radicală. Această dorinţă îi poate opune 
adevăraţilor conservatori, care consideră schimbarea radicală ca 
fiind deosebit de periculoasă. 

Muller a făcut apoi distincţia între conservatorism şi Con- 
tra-lluminism. Este adevărat că majoritatea părerilor exprimate 

împotriva lluminismului se spune că veneau din partea conser- 
vatorilor, prin definiţie (cu alte cuvinte, aristocrați și clerici care 
încercau să păstreze vechea ordine). Însă conservatorismul mo- 
dern, spune Muller, îşi are originile î7 marile curente ale gân- 
dirii din Epoca Luminilor, când oameni precum David Hume 
şi Edmund Burke au încercat să dezvolte o critică raţională, 
pragmatică şi esențialmente utilitaristă a proiectului iluminist. 
Iată pasajul care literalmente m-a pus la pământ: 


Ceea ce face ca argumentele politice și sociale să fie conservatoare şi 
nu ortodoxe este faptul că aprecierea critică a argumentelor liberale 
sau progresiste se realizează în temeiul iluminist al căutării fericirii 
umane pe baza utilizării raţiunii. 


Ca liberal de-o viaţă, presupusesem că în general conservato- 
rismul = ortodoxie = religie = credinţă = respingerea științei. Prin 
urmare, ca ateu și om de știință, eram obligat să fiu liberal. Însă 
Muller susținea că de fapt conservatorismul modern înseamnă 
crearea celei mai bune societăţi, cea care aduce cea mai mare 
fericire, date fiind circumstanţele locale. Se putea oare așa ceva? 
Exista oare un fel de conservatorism care putea concura cu libe- 
ralismul în sfera ştiinţelor sociale? Aveau oare conservatorii o 
formulă mai bună pentru a crea o societate sănătoasă și fericită? 

Am continuat să citesc. Muller a trecut în revistă o serie de 
afirmaţii privind natura umană și instituţiile, care, spunea el, sunt 
credinţe de bază ale conservatorismului. Conservatorii cred că 
oamenii sunt inerent imperfecți și sunt predispuși la compor- 
tamente neadecvate atunci când nu mai există constrângeri sau 
responsabilitate de vreun fel (da, gândeam eu; vezi Glaucon, 
Tetlock şi Ariely în capitolul 4). Judecata noastră este defectu- 
oasă şi predispusă la încredere în sine exagerată, astfel că este 
periculos să concepem teorii doar pe baza raţiunii, fără a fi con- 
strânși de intuiţii sau de experienţa istorică (da; vezi Hume în 
capitolul 2 și Baron-Cohen despre sistematizare în capitolul 6). 
Instituţiile apar treptat ca fapte sociale, pe care mai apoi le 

respectăm și chiar le sacralizăm, dar dacă lipsim aceste institu- 
ţii de autoritate şi le tratăm ca pe niște construcţii arbitrare care 
există doar în folosul nostru, le facem mai puţin eficiente. Ne 
expunem apoi la anomie sporită și la dezordine socială (da; vezi 
Durkheim în capitolele 8 și 11). 

Bazându-mă pe propriile cercetări, nu am putut decât să fiu 
de acord cu aceste afirmaţii conservatoare. Continuând apoi să 
citesc scrierile intelectualilor conservatori, de la Edmund Burke 
din secolul al XVIII-lea și până la Friedrich Hayek și Thomas 
Sowell în secolul XX, am început să văd că ajunseseră la o pro- 
fundă cunoaștere a sociologiei moralității, lucruri pe care nu le 
mai întâlnisem până atunci. Ei au înţeles importanţa a ceea ce 
voi numi capitalul moral. (Observaţi, vă rog, că laud intelectu- 
alii conservatori, nu Partidul Republican.)% 

Termenul de capital social a fost utilizat în domeniul știinţe- 
lor sociale în anii'9o, ajungând în vocabularul public larg după 
ce Robert Putnam a publicat cartea Bow/ing Alone (La bowling 
de unul singur)?, în 2000. În economie, capitalul se referă la 
resursele care permit unei persoane sau unei companii să pro- 
ducă bunuri sau servicii. Există astfel capital financiar (bani în 
bancă), capital fizic (precum o cheie fixă sau o fabrică) și capital 
uman (ca, de exemplu, agenţii de vânzări bine pregătiţi). Atunci 
când condiţiile sunt aceleași, o firmă cu mai mult capital de orice 
tip va depăși o firmă cu mai puţine resurse de acel tip. 

Capitalul social se referă la un fel de capital pe care econo- 
miștii l-au trecut de multe ori cu vederea: legăturile sociale dintre 
indivizi și normele de reciprocitate și de încredere care reies din 
acele legături.5 Atunci când circumstanţele sunt aceleași, o com- 
panie care dispune de mai mult capital social va învinge alţi con- 
curenți mai puţin uniți și mai neîncrezători în propriii oameni 
(ceea ce este de înţeles, dat fiind faptul că oamenii au fost mo- 
delaţi de selecţia de nivel multiplu pentru a coopera într-un grup 
omogen). De fapt, discuţiile despre capitalul social menţionează 

uneori exemplul negustorilor evrei ultraortodocşi de diamante 
pe care i-am amintit în capitolul anterior. Acest grup etnic 
foarte unit a reușit să pună bazele unei pieţe foarte eficiente 
datorită costurilor atât de scăzute de tranzacţionare şi de moni- 
torizare — există mai puţine cheltuieli de regie la fiecare tranzac- 
ţie. lar costurile lor sunt atât de scăzute pentru că au încredere 
unul în celălalt. Dacă o piaţă rivală s-ar deschide în celălalt capăt 
al orașului, iar negustorii ar avea diverse etnii sau religii, ei ar 
trebui să cheltuie mai mulţi bani cu avocaţii şi agenţii de pază, 
pentru că fraudele sau furtul ar fi atât de la îndemână atunci când 
diamantele sunt trimise să fie verificate de alţi negustori. 
Întocmai ca în cazul comunelor nereligioase studiate de Richard 
Sosis, le-ar fi mult mai greu să-i facă pe oameni să urmeze nor- 
mele morale ale comunităţii.“ 

Tuturor le place capitalul social. Fie că sunteţi de stânga, de 
dreapta sau de centru, cine nu vede oare avantajul de a te putea 
încrede și baza pe alţii? Dar să lărgim acum spectrul, trecând 
dincolo de companiile care încearcă să producă bunuri, şi să ne 
gândim la o școală, o comună, o corporație sau chiar o întreagă 
naţiune care dorește să amelioreze comportamentul moral. Să 
lăsăm deoparte problemele de diversitate morală şi să definim 
scopul ca fiind acela de a crește „producţia“ comportamentelor 
prosociale și de a scădea „producţia“ comportamentelor anti- 
sociale, oricum ar defini grupul acești termeni. Pentru a atinge 
orice fel de viziune morală, v-aţi dori probabil niveluri ridicate 
de capital social. (Este greu să ne imaginăm cum pot fi benefice 
anomia şi neîncrederea.) Însă ar fi oare de-ajuns să legăm oame- 
nii între ei prin relaţii sănătoase și de încredere pentru a îmbu- 
nătăţi profilul etic al grupului? 

Dacă credeți că oamenii sunt în esenţă buni și că prosperă 
atunci când nu mai există constrângeri și diviziuni, atunci da, 
ar fi de-ajuns. Însă conservatorii adoptă în general o altă viziune 
asupra naturii umane. Ei cred că oamenii au nevoie de structuri 

interne și de constrângeri pentru a se comporta adecvat, pentru 
a coopera și a prospera. Aceste constrângeri externe includ legi, 
instituţii, obiceiuri, tradiţii, naţiuni şi religii. Oamenii care 
adoptă această viziune „constrânsă “1 sunt așadar preocupaţi de 
sănătatea și de integritatea acestor instrumente de coordonare 
„din afara minţii“. Fără acestea, cred ei, oamenii vor începe să 
trişeze și să se comporte în mod egoist. Fără acestea, capitalul 
social s-ar deteriora imediat. 

Dacă sunteţi membri ai unei societăţi WEIRD, privirea o să 
vă cadă pe obiecte individuale, precum oamenii, și nu veţi vedea 
în mod automat relaţiile dintre ei. Cunoașterea unui concept 
precum capitalul social este utilă pentru că vă obligă să vedeţi 
relaţiile în care se află acei oameni și care îi fac mai productivi. 
Vă propun să ducem mai departe această abordare. Pentru a în- 
ţelege miracolul comunităţilor morale care se dezvoltă dincolo 
de legăturile de rudenie, nu trebuie să fim atenţi doar la oameni 
sau la relaţiile dintre ei, ci și la ppzregu/ mediu în care sunt legate 
acele relaţii şi care îi face pe acei oameni mai virtuoși (oricum 
ar defini ei acest concept). Este nevoie de multe elemente din 
afara minţii pentru a susţine o comunitate morală. 

De exemplu, pe o insulă micuță sau într-un orășel, nu este 
de obicei nevoie să vă puneţi lacăt la bicicletă, însă, într-un oraș 
mai mare din aceeași ţară, dacă blocaţi doar cadrul bicicletei, 
s-ar putea să rămâneți fără roţi. Dimensiunea redusă, caracterul 
izolat și omogen din punct de vedere moral sunt exemple de 
condiţii de mediu care sporesc capitalul moral al unei comuni- 
tăţi. Aceasta nu înseamnă că insulele mici și orășelele sunt în 
general cele mai bune locuri în care să locuieşti — diversitatea 
şi aglomeraţia marilor orașe le fac mai creative şi mai interesante 
pentru mulţi oameni —, însă acesta e târgul. (Faptul că renunţi 
la ceva capital moral pentru a câștiga mai multă diversitate și 
creativitate depinde în parte de setările propriului creier, care 
reglează trăsături precum deschiderea la nou și sensibilitatea la 

ameninţări, iar acesta este și parțial motivul pentru care orașele 
sunt de obicei cu mult mai liberale decât zona rurală.) 

Analizând o serie de factori din afara propriei raţiuni și mo- 
dul în care aceștia se coordonează cu psihologia morală interi- 
oară, ajungem înapoi la definiţia sistemelor morale pe care am 
dat-o în capitolul anterior. De fapt, putem defini capitalul mo- 
ral drept resursele care sustin o comunitate morală.” Mai exact, 
capitalul moral se referă la 


măsura în care o comunitate posedă seturi strâns legate de valori, 
virtuţi, norme, practici, identități, instituţii şi tehnologii care se po- 
trivesc cu mecanismele psihologice evoluate și permit astfel comuni- 
tăţii să suprime sau să controleze egoismul și să faciliteze cooperarea. 


Pentru a vedea cum acţionează capitalul moral, să facem un 
experiment folosind comunităţile din secolul al XIX-lea studi- 
ate de Richard Sosis. Să presupunem că fiecare comunitate a 
fost întemeiată de un grup de douăzeci și cinci de adulți care 
se cunoșteau, se plăceau și aveau încredere unii în ceilalți. Cu 
alte cuvinte, să presupunem că fiecare comună a început cu o 
cantitate mare și egală de capital social din prima zi. Ce factori 
le-au permis anumitor comunităţi să-și menţină capitalul social 
şi să genereze un nivel înalt de comportamente prosociale timp 
de decenii întregi, în timp ce altele s-au destrămat din cauza 
neînțelegerilor și neîncrederii încă din primul an? 

În capitolul anterior spuneam că ritualurile religioase costi- 
sitoare și credința în divinități s-au dovedit a fi ingredientele 
cruciale ale succesului. Dar să lăsăm religia la o parte şi să ne 
uităm și la alte tipuri de elemente externe sinelui. Să presupu- 
nem că fiecare comună a început cu o listă clară de valori și de 
virtuţi pe care le-a tipărit și le-a afișat în întreaga comunitate. O 
comunitate care pune preţ pe exprimarea propriilor idei, nu pe 
conformism, şi vede toleranța mai presus de loialitate poate 
părea mai atractivă pentru cei din afară, iar acesta ar fi probabil 
un avantaj în recrutarea de noi membri, însă ar avea un capital 

moral mai scăzut decât o comunitate care preţuiește conformi- 
tatea şi loialitatea. Comunitatea mai strictă ar fi mai capabilă să 
suprime sau să atenueze egoismul și ar avea așadar șanse mai 
mari să reziste în timp. 

Comunitățile morale sunt foarte fragile, sunt greu de consti- 
tuit și uşor de distrus. Când ne gândim la comunităţi mai mari, 
precum naţiunile, provocarea este extraordinară, iar amenințarea 
entropiei morale este intensă. Nu există o marjă mare de eroare. 
Multe naţiuni nu reușesc să fie comunități morale, mai ales acele 
naţiuni corupte în care dictatorii și elitele conduc ţara văzându-și 
doar de interesul personal. Dacă nu preţuim capitalul moral, 
atunci nu vom încuraja valorile, virtuțile, normele, practicile, 
identitățile, instituţiile și tehnologiile care îl favorizează. 

Aş vrea să subliniez faptul că acest capital moral nu este 
întotdeauna un bun desăvârșit. Capitalul moral duce automat 
la eliminarea paraziţilor, dar nu antrenează automat alte forme 
de corectitudine, precum egalitatea de șanse. Și, dacă un capi- 
tal moral ridicat ajută o comunitate să funcţioneze în mod 
eficient, comunitatea poate folosi acea eficiență pentru a face 
rău altor comunităţi. Capitalul moral ridicat poate fi obţinut 
de un cult sau o naţiune fascistă, atâta timp cât majoritatea 
oamenilor acceptă cu adevărat matricea morală predominantă. 

Cu toate acestea, dacă încercaţi să schimbaţi o organizaţie sau 
o societate și nu vă gândiţi la efectele schimbărilor asupra ca- 
pitalului moral, atunci veţi avea probleme. Acesta este, cred, 
punctul mort fundamental al stângii. EL explică de ce reformele 
liberale au adesea consecinţe negative“? și de ce revoluțiile comu- 
niste ajung, de obicei la un regim despotic. Acesta este motivul 
pentru care cred că liberalismul — care a făcut atât de multe 
pentru libertate și egalitatea de șanse — nu este suficient ca filo- 
zofie de guvernare. Are tendința de a exagera, de a dori să schimbe 
prea multe lucruri prea repede și de a reduce în mod necugetat 
rezerva de capital moral. În schimb, deși conservatorii se pricep 

mai bine la păstrarea capitalului moral, ei trec adesea cu vederea 
anumite categorii de victime, nu reușesc să limiteze câștigurile 
anumitor interese puternice și nu văd nevoia de a schimba sau 
de a moderniza instituţiile pe măsură ce vremurile se schimbă. 


Un yin şi două yang 


În filozofia chineză, yin şi yang se referă la orice pereche de 
forţe contrastante și aparent opuse, care sunt de fapt comple- 
mentare și interdependente. Noaptea și ziua nu sunt dușmani, 
şi nici frigul şi căldura, vara și iarna, masculii și femelele. Avem 
nevoie de ambele elemente, deseori într-un echilibru alternant. 
John Stuart Mill spunea că liberalii și conservatorii sunt astfel: 
„Un partid al ordinii sau stabilităţii și unul al progresului sau 
al reformelor sunt deopotrivă elemente necesare pentru o viață 
politică sănătoasă. “4 

Filozoful Bertrand Russell identifica aceeași dinamică în isto- 
ria intelectuală occidentală: „Din anul 600 î.Cr. până în prezent, 
filozofii s-au împărţit între cei ce voiau să întărească legăturile 
sociale şi cei ce voiau să le relaxeze.“ Russell explică apoi de ce 
ambele tabere au parţial dreptate, folosind termeni care se apro- 
pie cel mai bine de definiţia dată de mine capita/ului moral: 


E clar că fiecare dintre părţile angrenate în această dispută — ca și în 
toate cele ce dăinuie lungi perioade de timp — are parţial dreptate, iar 
parțial greşeşte. Coeziunea socială este o necesitate, iar omenirea n-a 
izbutit niciodată să impună coeziunea doar prin argumente raţionale. 
Orice comunitate este pândită de două pericole opuse: osificarea prin 
prea multă disciplină şi reverență față de tradiţie, pe de o parte; iar 
pe de alta, disoluția sau riscul de a fi cucerită din afară, prin dezvol- 
tarea unui individualism şi a unei independenţe personale care fac 
imposibilă cooperarea.“ 


Voi risca și voi aplica ideile lui Mills şi ale lui Russell la unele 
dezbateri curente din societatea americană. Există riscuri, deoa- 
rece cititorii partizani îmi pot accepta afirmaţiile despre yin şi 

yang în mod teoretic, însă nu și când încep să afirm că „cealaltă 
parte“ are ceva util de spus despre anumite probleme controver- 
sate. Sunt dispus să-mi asum acest risc totuși, pentru că vreau să 
arăt că politicile publice chiar pot fi îmbunătăţite dacă luăm în 
considerare idei din ambele părţi. Voi folosi cadrul utilitarismu- 
lui durkheimian pe care l-am dezvoltat la sfârșitul capitolului 11. 
Adică voi evalua fiecare problemă bazându-mă pe măsura în care 
fiecare ideologie reușește să promoveze binele general al societă- 
ţii (aceasta fiind partea utilitaristă), însă voi adopta o perspectivă 
a omenirii ca FHlomo duplex (sau 90% cimpanzeu și 10% albine), 
ceea ce înseamnă că noi, oamenii, avem nevoie de stupi bine 
închegaţi pentru a prospera (aceasta fiind partea durkheimiană). 
În loc să pun în contrast dreapta cu stânga, voi împărți opo- 
nenţii stângii în două tabere — conservatorii sociali (ca dreapta re- 
ligioasă) și libertarienii (numiţi uncori și „liberali clasici“ datorită 
preferinţei lor pentru piaţa liberă). Acestea sunt cele două grupuri 
pe care le-am studiat cel mai mult la www. YourMorals.org, și am 
descoperit că ambele au personalităţi și moralităţi foarte diferite. 
În cele ce urmează, voi prezenta pe scurt de ce cred că liberalii au 
dreptate în două puncte esenţiale. Voi spune apoi şi în care două 
contrapuncte au dreptate libertarienii şi conservatorii sociali. 


Vin: Înţelepciunea liberală 


Stânga își construiește matricea morală pe trei dintre cele şase 
fundamente, însă cel mai ferm și mai consecvent se bazează pe 
fundamentul Grijă.“ Putem ilustra acest lucru ca în figura 12.2, 
în care grosimea fiecărei linii corespunde importanţei fiecărui 
fundament. 

Liberalii se arată deseori neîncrezători când sunt invocate 
Loialitatea, Autoritatea și Caracterul sacru, deși nu resping, aceste 
fundamente în toate cazurile (gândiţi-vă la sanctificarea naturii), 
astfel că am desenat aceste linii mai subţiri, deşi ele există totuși. 
Liberalii pot avea anumite valori, însă cred că este util ca fiecare 

Matricea morală liberală 
Cea mai de preţ valoare: 


grija pentru victimele oprimării 





Grijă/ Libertate/ Corectitudine/ Loialitate/ [| Autoritate/ 
vătămare oprimare înşelăciune trădare subminare 


Figura 12.2. Matricea morală a liberalilor americani 





Caracter sacru/ 
degradare 


grup să-şi identifice valorile cele mai importante — „cea de-a treia 
şină“, care te electrocutează dacă o atingi. Cred că cea mai sacră 
valoare a liberalilor americani începând cu anii '60 este grija faţă 
de victimele opresiunii. Oricine ar îndrăzni să blameze aceste 
victime pentru problemele cu care se confruntă sau care mani- 
festă sau tolerează prejudecățile împotriva grupurilor de victime 
sacralizate se poate aștepta la o reacţie tribală vehementă.“5 
Rezultatele cercetărilor noastre de pe www.YourMorals.org 
se potrivesc cu definițiile filozofice și cu cele populare ale libe- 
ralismului, în care se subliniază grija pentru cei vulnerabili, res- 
pingerca ierarhii și a opresiunii şi interesul în a schimba legea, 
tradiţiile și instituţiile pentru a rezolva problemele sociale.” 
Garrison Keillor, moderator radio liberal, a surprins spiritul şi 
imaginea de sine a stângii americane moderne atunci când a scris: 


Sunt un liberal, iar liberalismul este o politică a bunătăţii. Liberalii 
reprezintă toleranța, mărinimia, spiritul comunitar, apărarea celor 
slabi în faţa celor puternici, aplecarea către învăţare, libertatea cre- 
dinţelor, arta și poezia, viaţa urbană, acele lucruri care fac din America 


ţara pentru care merită să mori. 

Nu sunt sigur câţi americani şi-au sacrificat vieţile pentru 
bunătate și poezie, însă cred că această matrice morală îi ajută 
pe liberali să aibă dreptate în două puncte esenţiale pentru 
sănătatea unei societăți. 


PUNCTUL I: GUVERNELE POT ŞI TREBUIE SĂ LIMITEZE 
PUTEREA SUPERORGANISMELOR CORPORATISTE 

Mi-a plăcut la nebunie filmul Avazar, însă scenariul era bazat 
pe cea mai prostească gândire evoluționistă pe care mi-a fost dat 
să o văd. Mi-a fost mai uşor să cred că insulele pot pluti în aer 
decât că toate creaturile pot trăi în armonie, lăsându-se de bu- 
năvoie mâncate de altele. A existat totuși un element futurist 
care mi s-a părut destul de credibil. Filmul înfăţişează planeta 
noastră peste câteva secole, condusă de corporaţii care au trans- 
format guvernele naţionale în lachei personali. 

În capitolul 9 am vorbit despre marile transformări din evo- 
luţia vieţii şi am descris procesul prin care superorganismele 
apar, ajung, să domine nișele preferate, să-și schimbe ecosiste- 
mele şi să-și împingă adversarii la o parte sau să-i distrugă. În 
capitolul 10 am arătat că aceste corporaţii sunt superorganisme. 
Nu sunt ca superorganismele; ele szp superorganisme. Astfel, 
dacă trecutul ne-a învăţat vreo lecţie, corporaţiile vor deveni și 
mai puternice pe măsură ce evoluează și schimbă sistemele le- 
gislative și politice ale ţărilor gazdă pentru a le face mai primi- 
toare. Singura putere rămasă pe pământ care mai poate face faţă 
celor mai mari corporaţii sunt guvernele ţărilor, unele dintre ele 
reușind încă să impoziteze, să reglementeze și să divizeze corpo- 
rațiile în părţi mai mici atunci când acestea devin prea puternice. 

Economiștii vorbesc despre „externalităţi“ — costurile (sau 
beneficiile) suportate de terţe părți care nu au fost de acord cu 
tranzacţia care a generat costul (sau beneficiul). De exemplu, 
dacă un fermier începe să utilizeze un nou tip de îngrășământ 
care îi măreşte randamentul, dar provoacă o poluare mai in- 
tensă a râurilor din apropiere, el își va însuși profitul, dar cos- 
turile vor fi suportate de alții. Dacă o fermă industrială găsește 

o metodă mai rapidă de a îngrășa vitele, dar care le face să sufere 
mai multe probleme digestive sau o fragilitate crescută a oaselor, 
proprietarii vor păstra profitul, însă animalele vor plăti costul. 
Corporaţiile sunt obligate să maximizeze profitul acţionarilor, 
aceasta însemnând căutarea tuturor modalităţilor de minimizare 
a costurilor, inclusiv trecerea acestora în cârca altora (atunci 
când este legal) sub forma externalităţilor. 

Nu sunt anticorporatist, ci doar glauconian. Atunci când 
corporaţiile operează în mod deschis, iar presa liberă este dis- 
pusă și capabilă să relateze despre externalităţile puse în cârca 
publicului, ele se vor comporta în mod adecvat, așa cum o fac 
majoritatea. Însă multe corporaţii operează în mare parte pe 
ascuns, fără nici un fel de transparenţă faţă de public (ca, de exem- 
plu, marii producători americani de produse alimentare și fer- 
mele industriale).5! Și multe dintre ele pot să „pună stăpânire“ 
sau să influenţeze politicienii sau agenţiile federale a căror da- 
torie este aceea de a le reglementa (mai ales acum, când Curtea 
Supremă a Statelor Unite a dat corporațiilor și sindicatelor 
„dreptul“ de a face donaţii nelimitate cauzelor politice). Atunci 
când corporațiilor li se dă inelul lui Gyges, ne putem aștepta la 
rezultate catastrofale (pentru ecosistem, sistemul bancar, sănă- 
tate publică etc.). 

Cred că liberalii au dreptate când susţin că una dintre func- 
ţiile majore ale guvernului este aceea de a lupta pentru interesul 
public împotriva corporațiilor și a tendinței acestora de a dis- 
torsiona pieţele și de a impune externalităţi altor părţi, mai ales 
acelora care sunt cel mai puţin capabile să se apere în tribunale 
(precum săracii sau imigranții, sau animalele de fermă). Pieţele 
eficiente necesită reglementare de stat. Liberalii merg uncori 
prea departe — într-adevăr, uneori sunt antiafaceri din reflex”, 
ceea ce reprezintă o mare greșeală din punct de vedere utilitarist. 
Însă este bine ca o ţară să aibă o luptă constantă, o perpetuă 
dezbatere între yin și yang privind felul şi momentul potrivit 
în care trebuie reglementată activitatea corporațiilor. 

PUNCTUL 2: UNELE PROBLEME CHIAR POT FI REZOLVATE 
PRIN REGLEMENTARE 

Odată cu înmulțirea numărului de proprietari de mașini în 
anii '50 și '60, a crescut și cantitatea de plumb emis în atmosferă 
de ţevile de eșapament ale americanilor — 200 000 de zone de 
plumb pe an, până în 1973.* (Rafinăriile de combustibil au 
adăugat plumb din anii '30 pentru a crește eficienţa procesului 
de rafinare.) În ciuda dovezilor că această cantitate tot mai ri- 
dicată de plumb ajungea în plămânii, circuitul sanguin și cre- 
ierele americanilor, încetinind dezvoltarea neurală a milioane 
de copii, industria chimică a reușit timp de zeci de ani să blo- 
cheze toate eforturile de a interzice adaosurile de plumb din 
combustibili. Era un caz tipic de superorganisme corporatiste 
care foloseau toate pârghiile pentru a-și păstra capacitatea de a 
transfera o externalitate mortală asupra publicului. 

Administraţia Carter a iniţiat o eliminare parţială a benzi- 
nei cu plumb, însă procesul a fost aproape inversat atunci când 
Ronald Reagan a redus capacitatea Agenţiei pentru Protecţia 
Mediului de a emite noi reglementări sau de a pune în aplicare 
altele mai vechi. Un grup bipartizan de membri ai Congresului 
a luat apărarea copiilor, ridicându-se împotriva industriei chi- 
mice și, până în anii '9o, plumbul a fost complet eliminat din 
combustibili. Această simplă acţiune în interesul sănătăţii 
publice a făcut minuni: nivelul plumbului din sângele copiilor 
a scăzut în același timp cu eliminarea acestuia din benzină, 
scăderea fiind asociată și cu o creștere a coeficientului de inte- 
ligenţă înregistrat în ultimele decenii.% 

Cu atât mai uimitor, numeroase studii au demonstrat că 
acest fenomen, care a început la sfârșitul anilor'70, se poate să 
fi fost asociat și cu aproape jumăzate din extraordinara și altfel 
inexplicabila scădere a infracționalităţii care s-a produs în anii 
'90.% Zeci de milioane de copii, mai ales dintre cei săraci din 
marile orașe, au crescut între anii '50 şi '70 cu un nivel ridicat 

de poluare cu plumb, ceea ce le-a compromis dezvoltarea siste- 
mului nervos. Băieţii din acest eșantion au contribuit apoi la o 
creştere uriașă a nivelului infracţionalităţii, îngrozind Ame- 
rica — și orientând-o spre dreapta — începând cu anii '60 și până 
la începutul anilor '90. Acești tineri au fost în cele din urmă 
înlocuiţi de o nouă generaţie de tineri cu creiere nepoluate cu 
plumb (şi, prin urmare, cu o capacitate crescută de a-și controla 
impulsurile), ceea ce pare a fi unul dintre motivele pentru care 
rata infracționalităţii a scăzut considerabil. 

Dintr-o perspectivă utilitaristă durkheimiană, este greu să 
ne imaginăm o situaţie mai potrivită în care guvernul să inter- 
vină pentru a rezolva o problemă de sănătate naţională. Această 
singură lege a crescut în același timp rata de supravieţuire, co- 
eficientele de inteligenţă, bugetele și capitalul moral.5 Iar plum- 
bul nu este singurul pericol de mediu care împiedică dezvoltarea 
sistemului nervos. Dacă cei mici sunt expuși la PCB (compuși 
bifenili policloruraţi), organofosfaţi (utilizaţi în anumite pesti- 
cide) şi metilmercur (un produs secundar al arderii cărbunilor), 
coeficientul lor de inteligență scade și creşte riscul de ADHD 
(tulburare de hiperactivitate cu deficit de atenţie). Date fiind 
aceste întârzieri cerebrale, cercetările viitoare vor identifica pro- 
babil o legătură cu violența și infracționalitatea. În loc să con- 
struim mai multe închisori, cel mai ieftin (şi mai tolerant) mod 
de a combate criminalitatea ar fi să sporim bugetul și autorita- 
tea Agenţiei pentru Protecţia Mediului. 

Conservatorii comentează că încercările liberalilor de a in- 
terveni pe pieţe sau de a iniţia acţiuni de „inginerie socială“ au 
întotdeauna efecte neanticipate, însă tot ei ar trebui să observe 
că acele consecinţe sunt uneori pozitive. Atunci când conserva- 
torii spun că pieţele oferă soluţii mai bune decât normele legale, 
ar fi bine să-i invităm să ne explice planul lor de a elimina ex- 
ternalităţile nedrepte și periculoase generate de numeroase ast- 
fel de pieţe. 

Yang 1: Înţelepciunea libertariană 


Libertarienii sunt uneori numiţi liberali sociali (care favo- 
rizează libertatea individuală în chestiuni intime precum sexul 
sau folosirea drogurilor) și conservatori economici (care favo- 
rizează pieţele libere), însă aceste etichete nu fac decât să arate 
cât de ambigui au devenit aceşti termeni în Statele Unite. 

Libertarienii sunt urmașii direcţi ai reformatorilor iluminiști 
din secolele al XVIII-lea și al XIX-lea, care au luptat pentru eli- 
berarea oamenilor și a pieţelor de sub dominaţia regilor şi a 
clerului. Libertarienilor le place libertatea; aceasta este valoarea 
lor cea mai de preţ. Majoritatea doresc să fie cunoscuţi pur și 
simplu drept liberali“!, însă acest termen s-a pierdut în Statele 
Unite (dar nu şi în Europa) atunci când liberalismul s-a împăr- 
ţit în două tabere în a doua parte a secolului al XIX-lea. Pentru 
unii liberali, marile corporaţii şi industriaşii prosperi au devenit 
cele mai mari piedici în calea libertăţii. Acești „noi liberali“ 
(cunoscuţi ca „liberali de stânga“ sau „progresiști“) s-au întors 
către guvern, considerându-l singura forţă capabilă să apere 
publicul și să salveze numeroasele victime ale practicilor brutale 
ale capitalismului industrial incipient. Liberalii care au conti- 
nuat să considere guvernul drept cel mai mare obstacol în calea 
libertăţii au devenit cunoscuţi ca „liberali clasici“, „liberali de 
dreapta“ (în unele ţări) sau libertarieni (în Statele Unite). 

Cei care au ales calea progresistă au început să facă apel la 
guvern nu doar pentru a apăra libertatea, ci și pentru a pro- 
mova bunăstarea generală a poporului, mai ales a acelora care 
nu puteau să se apere singuri. Republicanii progresiști (precum 
Theodore Roosevelt) şi democraţii (ca Woodrow Wilson) au 
întreprins măsuri pentru a limita puterea tot mai mare a corpo- 
raţiilor, desființând monopolurile și creând noi agenţii de stat 
pentru a reglementa practicile de muncă și pentru a asigura cali- 
tatea alimentelor și a medicamentelor. Unele reforme progre- 
siste s-au amestecat prea mult în viaţa intimă și în libertatea 

personală a americanilor, forțând de exemplu părinţii să-și tri- 
mită copiii la școală și interzicând vânzarea băuturilor alcoolice. 

Această răscruce este evidentă, dacă vă întoarceţi la matricea 
morală a liberalilor (figura 12.2). Aceasta se bazează în principal 
pe două fundamente: Grija și Libertatea (plus un pic de Corec- 
titudine, pentru că oricine preţuiește proporţionalitatea într-o 
anumită măsură). Liberalii de la începutul secolului XX, care se 
bazau mai ales pe fundamentul Grijă — cei care simțeau cel mai 
adânc durerea altora —, aveau tendinţa să se îndrepte în direcţia 
stângă (progresistă). Însă cei care se bazau mai ales pe fundamen- 
tul Libertate — cei care simțeau cel mai adânc asprimea restricți- 
ilor asupra libertăţii personale — au refuzat să-i urmeze pe cei 
dintâi (vezi figura 12.3). Will Wilkinson, scriitor libertarian, chiar 
a sugerat recent că libertarienii sunt de fapt liberali cărora le plac 
pieţele libere și le lipsesc inimile sângerânde.“? 

În cercetările noastre de pe www.YourMorals.org, am aflat 
că Wilkinson are dreptate. Într-un proiect coordonat de Ravi 
Iyer şi Sena Koleva, am analizat zeci de chestionare completate 
de 12 ooo de libertarieni și am comparat răspunsurile lor cu cele 
ale zecilor de mii de liberali și conservatori. Am aflat astfel că 


Matricea morală libertariană 
Cea mai de preţ valoare: 
libertatea individuală 

Figura 12.3. Matricea morală a libertarienilor americani 

libertarienii seamănă mai mult cu liberalii decât cu conservato- 
rii în ceea ce priveşte majoritatea trăsăturilor de personalitate (de 
exemplu, ambele grupe au obţinut un scor mai mare decât con- 
servatorii în ceea ce priveşte deschiderea către nou şi un scor mai 
scăzut decât aceștia din urmă în ceea ce priveşte sensibilitatea 
şi conștiinciozitatea). În Chestionarul Fundamentelor Morale, 
libertarienii se alătură liberalilor, înregistrând valori foarte scă- 
zute în ceea ce priveşte Loialitatea, Autoritatea și Caracterul 
sacru. Cele mai mari diferenţe dintre ei și liberali se înregistrează 
în două direcţii: fundamentul Grijă, unde au valori foarte scă- 
zute (chiar mai scăzute decât conservatorii), și la câteva întrebări 
noi pe care le-am adăugat și care se referă la libertatea economică, 
la care au înregistrat valori foarte ridicate (puţin mai mari decât 
ale conservatorilor şi cu mult mai mari decât ale liberalilor). 
De exemplu, sunteţi de acord că „guvernul ar trebui să facă 
mai mult pentru a promova binele comunităţii, chiar dacă acest 
lucru înseamnă limitarea libertăţii și alegerilor individuale“? 
Dacă răspundeţi afirmativ, atunci sunteţi liberali. Dacă nu, 
atunci sunteți fie libertarieni, fie conservatori. Ruptura dintre 
liberali (progresiști) și libertarieni (liberali clasici) s-a petrecut 
exact în acest punct acum mai bine de o sută de ani, lucru care 
reiese clar din datele analizate de noi în prezent. Cei cu idealuri 
libertariene au susţinut în general Partidul Republican înce- 
pând cu anii '30, pentru că libertarienii și republicanii au un 
dușman comun: societatea liberală bazată pe ajutoare de stat 
care, cred ei, distruge libertatea Americii (după părerea liberta- 
rienilor) și moralitatea (în viziunea conservatorilor sociali). 
Cred că libertarienii au dreptate în multe privinţe, dar mă 
voi concentra acum pe o singură diferenţă față de liberalism. 


DIFERENŢA I: PIEŢELE SUNT MIRACULOASE 


În 2007, tatăl lui David Goldhill a fost ucis de o infecție pe 
care a contractat-o în timp ce se afla internat în spital. Încercând să 
înţeleagă cauzele morţii atât de neașteptate a tatălui său, Goldhill 

a început să citească despre sistemul de sănătate american, care 
omoară aproximativ 100 000 de oameni anual prin astfel de 
infecţii accidentale. A aflat astfel că rata mortalităţii s-ar reduce 
cu două treimi dacă spitalele ar urma o listă simplă de proceduri 
sanitare, însă majoritatea spitalelor nu adoptă o asemenea listă. 

Om de afaceri (şi democrat), Goldhill s-a întrebat cum este 
posibil ca o organizaţie să ignore o simplă măsură care ar avea 
avantaje atât de vizibile. În lumea afacerilor, o asemenea inefi- 
ciență ar duce imediat la faliment. Pe măsură ce afla tot mai 
multe informaţii despre sistemul medical, el a descoperit cât de 
dezastruoasă poate ajunge situaţia atunci când bunurile şi ser- 
viciile sunt livrate fără o piaţă cu adevărat funcţională. 

În 2009, Goldhill a publicat un eseu provocator în Pe Azar- 
zic, intitulat „How American Health Care Killed My Father“ 
(„Cum mi-a ucis tatăl sistemul medical american )S%: una dintre 
ideile principale era absurditatea folosirii asigurării pentru plata 
serviciilor de rutină. În mod normal, ne facem asigurare pentru 
a acoperi riscul unor pierderi catastrofale. Ne facem poliţe de 
asigurare împreună cu alţii pentru a diminua riscul şi sperăm să 
nu încasăm vreodată vreun ban. Ne ocupăm singuri de cheltu- 
ielile de rutină, căutând calitatea cea mai bună la preţul cel mai 
mic. Nu am cere niciodată ca asigurarea auto să ne acopere 
schimbarea uleiului. 

Data viitoare când mergeţi la un supermarket, uitaţi-vă cu 
atenţie la o cutie de mazăre. Gândiţi-vă la toată munca inves- 
tită în fabricarea ei — agricultorii, şoferii de camion și angajaţii 
supermarketului, minerii și muncitorii din fabrici care au făcut 
cutia din metal — și gândiţi-vă ce minunat este că puteţi achi- 
ziţiona această cutie cu mai puţin de un dolar. În fiecare etapă 
a procesului, concurenţa dintre furnizori i-a recompensat pe cei 
ale căror inovaţii au permis reducerea fie și cu un cent a costu- 
lui aducerii acelei cutii în magazine. Dacă Dumnezeu — așa cum 
se spune — a creat lumea și apoi a organizat-o pentru binele 

nostru, atunci piaţa liberă (și mâna sa invizibilă) poate fi și ea 
considerată o zeitate. Puteţi înţelege acum de ce libertarienii 
cred aproape cu religiozitate în pieţele libere. 

Acum să-l lăsăm pe Aghiuţă să-și bage coada şi să arunce 
pieţele în haos total. Să presupunem că, într-o zi, preţurile sunt 
scoase de pe toate produsele din supermarket, împreună cu 
toate etichetele, în afara unei simple descrieri a conţinutului, 
astfel încât să nu puteţi compara produsele diferitelor compa- 
nii. Luaţi, pur și simplu, ce vreţi de pe raft și în ce cantități 
doriţi și mergeţi apoi la casă. Casierul vă scanează cardul de 
asigurare pentru alimente și vă ajută să completaţi cererea de 
acoperire a cheltuielilor. Plătiţi o taxă fixă de ro dolari și plecaţi 
acasă cu alimentele. După o lună, primiţi acasă o factură prin 
care sunteţi informaţi că firma voastră de asigurări va plăti 
supermarketul pentru restul costurilor, dar că va trebui să le 
trimiteţi un cec pentru încă 15 $. Poate vi se pare un chilipir că 
v-aţi luat un coș plin de alimente cu 25 $, dar de fapt vă plătiţi 
factura la alimente în fiecare lună când vă achitaţi prima de 
asigurare de 2 000 $. 

Într-un asemenea sistem, nimeni nu ar fi foarte motivat să 
găsească o nouă modalitate pentru a reduce costul alimentelor 
sau pentru a îmbunătăţi calitatea acestora. Supermarketurile 
sunt plătite de asiguratori, iar aceştia își încasează primele de la 
populaţie. Costul asigurării pentru alimente începe să crească 
pe măsură ce supermarketurile aduc doar mărfuri care le procură 
cele mai mari încasări din asigurări, nu alimentele care ar fi cele 
mai profitabile publicului. 

Pe măsură ce crește preţul asigurărilor pentru alimente, majo- 
ritatea oamenilor nu și-l mai permit. Liberalii (motivaţi de Grijă) 
fac presiuni în vederea unui nou program guvernamental care să 
acopere asigurarea alimentară pentru săraci şi vârstnici. Însă, odată 
ce guvernul devine principalul cumpărător de alimente, profitul 
firmelor de asigurări și cel al supermarketurilor va fi asigurat doar 

prin câştigurile din plăţile de la guvern. În scurt timp, costul 
acelei conserve de mazăre va fi de 30 $ pentru guvern, iar noi, 
ceilalți, vom plăti impozite de 25% din venituri doar pentru a 
acoperi costul alimentelor cumpărate la preţuri excesive. 

Asta ne-am făcut cu mâna noastră, spune Goldhill. Atâta 
timp cât consumatorii nu sunt nevoiţi să ia în considerare pre- 
țurile — adică atâta timp cât altcineva plăteşte pentru alegerile 
noastre —, lucrurile se vor înrăutăţi. Nu putem rezolva problema 
numind comisii de experți care vor impune preţul maxim permis 
pentru o cutie de mazăre. Doar o piaţă funcţională“ poate îm- 
bina cererea, oferta și iscusința pentru a oferi servicii medicale la 
cel mai mic preţ posibil. De exemplu, există o piaţă a operaţiilor 
LASIK (un fel de chirurgie cu laser care elimină necesitatea pur- 
tării lentilelor de contact). Doctorii concurează între ei pentru a 
atrage clienţii şi, deoarece procedura este foarte rar acoperită de 
asigurare, pacienţii iau în considerare preţurile. Concurența și 
inovaţia au făcut ca preţul acestor operaţii să scadă cu aproape 
80% de când a fost introdusă pentru prima oară. (Alte țări dez- 
voltate au reușit să controleze costurile mai bine, însă și ele se 
confruntă cu o creștere rapidă a acestora, ceea ce poate duce la 
mari dificultăţi fiscale.* Ca și în Statele Unite, le lipseşte voința 
politică de a mări impozitele sau de a reduce serviciile.) 

Atunci când libertarienii vorbesc despre miracolul „ordinii 
spontane“ care apare când oamenii au posibilitatea de a face 
propriile alegeri (şi de a-și asuma costurile și beneficiile acelor 
alegeri), ar trebui să-i ascultăm cu atenţie.“ Grija şi compasiunea 
îi determină uncori pe liberali să se amestece în funcționarea 
pieţelor, însă acest amestec poate duce la un dezastru de proporţii. 
(Bineînţeles, după cum am spus și mai sus, guvernele trebuie să 
intervină adesea pentru a ameliora Ziszorsiunile de pe piaţă, fă- 
cându-le astfel să funcţioneze în mod adecvat.) Liberalii vor să 
folosească puterea guvernamentală în multe direcţii, însă cheltu- 
ielile cu sistemul de sănătate reduc șansele de rezolvare a multe 

alte probleme. Dacă credeţi că autorităţile locale și de stat sunt 
falimentare acum, mai așteptați puţin până vor ieși la pensie cei 
din generaţia baby-boom*. 

Mi se pare ironic faptul că liberalii sunt adepţi ai evoluţio- 
nismului și resping, „designul inteligent“ ca explicaţie pentru 
creaţie și adaptare în lumea naturală, însă nu-l acceptă pe Adam 
Smith ca explicaţie pentru creaţie și adaptare în lumea econo- 
mică. Ei preferă uneori „designul inteligent“ al economiilor 
socialiste, care duce adesea la dezastre din punct de vedere 
utilitarist.8 


Yang 2: Înţelepciunea conservatorismului social 


Conservatorii sunt „partidul ordinii și al stabilităţii“, în ac- 
cepţiunea lui Mill. Ei se opun în general schimbărilor imple- 
mentate de „partidul progresului sau al reformei“. În această 
accepţiune însă, conservatorii par a fi niște obstrucţioniști înfri- 
coșaţi, care încearcă să oprească timpul și să împiedice „nobilele 
aspirații umane“ din naraţiunea progresiştilor liberali. 

Un mod pozitiv de a-i descrie pe conservatori ar fi afirmaţia 
că matricea lor morală mai cuprinzătoare le permite să detecteze 
pericolele ce ameninţă capitalul moral și pe care liberalii nu le 
pot prevedea. Ei nu se opun chiar tuturor schimbărilor (ca ac- 
cesul la Internet, de exemplu), însă luptă ncînfricaţi atunci când 
li se pare că schimbarea va dăuna instituţiilor și tradiţiilor care 
ne asigură exoscheletul moral (precum familia). Cea mai de preţ 
valoare a lor este păstrarea acestor instituţii şi tradiţii. 

De exemplu, istoricul Samuel Huntington observa că dreapta 
nu poate fi definită prin prisma acelor instituţii pe care le con- 
sideră sacre (care pot fi monarhia în Franţa secolului al XVIII-lea, 
sau Constituţia în America secolului XX). În schimb, spune el, 


* Perioadă caracterizată printr-o creștere marcantă a ratei natalității 
(n.tr.). 

Matricea morală a social-conservatorilor 
Cea mai de preţ valoare: 
păstrarea instituţiilor și a tradiţiilor care sprijină 
o comunitate morală 

Figura 12.4. Matricea morală a social-conservatorilor americani 





„atunci când fundamentul societăţii este ameninţat, ideologia 
conservatoare amintește oamenilor de necesitatea anumitor in- 
stituţii și de caracterul oportun al celor deja existente“%. 

Echipa noastră de la www.YourMorals.org a descoperit că 
social-conservatorii au cea mai variată gamă de preocupări 
morale, preţuind aproape la fel toate cele șase fundamente (fi- 
gura 12.4). Această paletă largă — și mai ales accentul relativ 
ridicat pus pe Loialitate, Autoritate și Caracter sacru — le per- 
mite o perspectivă care, cred eu, este una valoroasă din punctul 
de vedere al utilitarismului durkheimian. 


DIFERENȚA 2: NU POȚI AJUTA ALBINELE 
DISTRUGÂND STUPUL 

Liberalii urăsc ideea excluderii. În timpul unei discuţii la care 
am participat acum câţiva ani, un profesor de filozofie critica as- 
pru legitimitatea statelor-naţiune. „Ele sunt doar niște linii arbi- 
trare pe o hartă“, spunea el. „Unii trag o linie și spun «ot ce este 
de partea aceasta ne aparţine. Voi, ceilalți, nu treceţi». Cei aflaţi 
în sală au râs, împreună cu el. La un discurs pe care l-am ţinut 
recent, am descoperit aceeași aversiune față de excludere, aplicată 
în acest caz religiilor. O masterandă a fost surprinsă de afirmaţia 

mca că religiile sunt adesea benefice pentru restul societăţii, spu- 
nând: „Religiile sunt toate exclusive!“ Am întrebat-o ce înţelegea 
prin asta, și mi-a răspuns: „Ei bine, Biserica Catolică nu acceptă 
pe nimeni care nu crede în învăţăturile sale.“ Nu-mi venea să 
cred că vorbește serios. l-am explicat că un program de studii 
postuniversitare la Universitatea din Virginia era cu mult mai 
exclusiv decât biserica — majoritatea candidaţilor fiind respinși. 
De-a lungul discuţiei noastre a devenit clar că grija sa cea mai 
mare era pentru victimele discriminării, mai ales pentru homo- 
sexualii cărora li se spune că nu au ce căuta în majoritatea comu- 
nităţilor religioase. 

Astfel de comentarii m-au convins că John Lennon surprin- 
sese un vis comun al liberalilor în neuitatul său cântec /magine. 
Imaginaţi-vă că nu ar mai exista ţări, şi nici religii. Dacă am 
putea şterge graniţele care ne divizează, atunci lumea ar putea 
deveni „unită“. Aceasta este o viziune ideală a liberalilor, însă 
conservatorii cred că lumea s-ar transforma imediat într-un iad. 
Cred că ei știu ceva ce noi nu știm. 

De-a lungul acestei cărți am afirmat adesea că societăţile 
umane de dimensiuni mari sunt realizări aproape miraculoase. 
Am încercat să vă arăt cum a evoluat complicata noastră psiho- 
logie morală împreună cu religiile noastre și cu celelalte inovaţii 
culturale (precum triburile sau agricultura) pentru a ne aduce 
unde ne aflăm în prezent. Am susţinut, de asemenea, că suntem 
rezultatul selecţiei de nivel multiplu, inclusiv al selecţiei de grup, 
şi că „altruismul nostru parohial“ este unul dintre motivele pen- 
tru care suntem atât de uniţi. Avem nevoie de grupuri, ne plac 
grupurile și ne dezvoltăm calităţile în mijlocul acestora, deși ele 
îi exclud în mod categoric pe non-membri. Dacă distrugem 
toate grupurile și toate structurile interne, ne distrugem capi- 
talul moral. 

Conservatorii înţeleg acest lucru. Edmund Burke a spus-o 
în 1790: 

Primul principiu (sămânţa chiar) al tuturor legăturilor afective de 
natură publică este atașamentul față de propria noastră categorie so- 


cială, de micul grup din societate căruia îi aparţinem. Este prima 


verigă din lanţul care ne conduce la iubirea de țară și de umanitate.70 


Adam Smith spunea și el că patriotismul și altruismul pa- 
rohial sunt bune pentru că îi fac pe oameni să se chinuie să 
îmbunătăţească lucrurile pe care le pot îmbunătăţi: 


Acea înţelepciune care a conceput sistemul afectiv al oamenilor [...] 
pare să fi considerat că interesul marii societăţi umane ar fi cel mai 
bine promovat prin direcționarea atenţiei fiecărui individ către acea 
părticică din comunitate care se potriveşte cel mai bine cu sfera 
capacităților și priceperii lui.”! 

Acesta este adevăratul utilitarism durkheimian, genul de 
utilitarism aplicat de cineva care înţelege tendința oamenilor 
de a aparţine unui grup. 

Robert Putnam a oferit numeroase dovezi în sprijinul co- 
rectitudinii afirmațiilor lui Burke şi Smith. În capitolul ante- 
rior am scris despre concluziile sale conform cărora religiile îi 
fac pe americani „vecini și cetăţeni mai buni“. Am menţionat 
şi afirmaţia sa că ingredientul activ care-i face pe oameni mai 
virtuoși este profunzimea relaţiilor dintre ei și ceilalți credin- 
cioși. Orice îi poate aduce pe oameni împreună, în reţele 
strânse de încredere, îi face mai puţin egoiști. 

Într-un studiu anterior, Putnam afirma că diversitatea etnică 
are efectul opus. Într-o lucrare intitulată în mod edificator „E 
Pluribus Unum“, Putnam analiza nivelul capitalului social din 
sute de comunități americane, descoperind că diversitatea etnică 
şi numărul mare de imigranţi par să fie cauza unei scăderi a 
capitalului social. Poate că acest lucru nu vă surprinde; oamenii 
sunt rasiști, veţi spune, astfel că nu au încredere în cei care nu 
seamănă cu ei. Însă v-aţi înşela. Chestionarul lui Putnam a re- 
ușit să deosebească două tipuri de capital social: czpita//] social 
de tip „punte“ se referă la încrederea dintre grupuri, dintre 

oameni care au valori și identități diferite, în timp ce capiza/ul 
social de tip „legătură “ se reteră la încrederea prezentă în interi- 
orul grupului. Putnam a descoperit că diversitatea reduce ambele 
tipuri de capital social. Iată concluzia sa: 


Diversitatea nu pare să determine diviziunea în interiorul grupului 
sau între grupuri, ci duce la anomie sau izolare socială. În limbaj 
colocvial, oamenii care trăiesc în comunităţi alcătuite din diverse 
etnii par să „se ghemuiască“ — adică să se „strângă în sine“, asemenea 
ţestoaselor. 


Putnam utilizează ideile lui Durkheim (precum anomia) 
pentru a explica de ce diversitatea îi face pe oameni să se inte- 
riorizeze și să devină mai egoiști și mai puţin interesaţi să con- 
tribuie la viața comunităţii. Această „ghemuire“ de care vorbește 
Putnam este exact opusul a ceea ce am numit cu roire. 

Liberalii apără victimele oprimării și excluziunii, luptă pen- 
tru a dărâma barierele arbitrare (precum cele bazate pe rasă şi, 
mai recent, pe orientarea sexuală). Însă zelul lor de a ajuta 
victimele, însoţit de punctajul lor redus în ceea ce priveşte 
fundamentele Loialitate, Autoritate și Caracter sacru, îi face 
adesea să forţeze niște schimbări care afectează grupurile, tra- 
diţiile, instituţiile și capitalul moral. De exemplu, dorinţa de 
a-i ajuta pe săracii din mediul urban a dus în anii '60 la crearea 
unor programe de ajutoare sociale care au redus însemnătatea 
căsătoriei, au provocat creșterea numărului de copii născuţi în 
afara căsniciei și au avut un impact puternic asupra familiilor 
populaţiei de culoare.”? Dorinţa de a conferi mai multă putere 
elevilor în anii '70, oferindu-le dreptul de a-și da în judecată 
profesorii și școala, a erodat autoritatea și capitalul moral în 
şcoli, favorizând un mediu haotic în care săracii au avut cel mai 
mult de suferit.'* Dorinţa de a-i ajuta pe imigranții hispanici 
în anii '80 a dus a crearea de programe multiculturale de edu- 
caţie, care accentuau mai ales diferenţele dintre americani, și 
nu valorile împărtășite sau identitatea lor culturală. Accentuarea 
diferenţelor îi face pe mulţi mai rasiști, nu mai toleranţi.”* 

Cu fiecare astfel de problemă, liberalii par să încerce să ajute 
un subgrup de albine (care chiar are nevoie de ajutor), cu riscul 
de a dăuna stupului. Astfel de „reforme“ pot duce la scăderea 
bunăstării generale a unei societăţi, şi uncori au dăunat chiar 
victimelor pe care liberalii încercau să le ajute. 


Către o politică mai amiabilă 


Ideea opușilor yin și yang, provine din China antică, o civi- 
lizaţie care preţuia armonia grupului. Însă în Orientul Mijlociu 
din lumea antică, în care a apărut pentru prima dată monote- 
ismul, metafora războiului era mult mai des întâlnită decât cea 
a echilibrului. Mani, profet din Persia secolului al III-lea, sus- 
ţinea că lumea vizibilă este câmpul de luptă dintre forțele lu- 
minii (binele absolut) și cele ale întunericului (răul absolut). 
Oamenii reprezintă linia frontului acestei bătălii. Binele şi răul 
se află în fiecare, iar noi trebuie să alegem o tabără și să luptăm 
în numele ei. 

Învățătura lui Mani s-a transformat în maniheism, religie 
care s-a răspândit în întregul Orient Mijlociu și a influențat 
gândirea occidentală. Dacă priviţi politica dintr-o perspectivă 
maniheistă, compromisul este un păcat. Dumnezeu și diavolul 
nu publică vreun acord bipartizan, și nici voi nu ar trebui să 
o faceţi. 

Clasa politică americană a devenit mult mai maniheistă 
începând cu prima parte a anilor '90, mai întâi la Washington 
şi apoi în tot mai multe capitale ale statelor. Rezultatul a fost 
o creştere a agresivităţii şi a blocajelor, precum și o scădere a 
capacităţii de a găsi soluţii bipartizane. Ce se poate face? 
Numeroase grupuri şi organizaţii s-au adresat atât guvernelor, 
cât şi cetăţenilor, îndemnându-i să semneze „acorduri diplo- 
matice“, promițând să fie „mai amiabili“ şi „să-i privească pe 
ceilalți într-o lumină pozitivă“. Nu cred că astfel de acorduri 

vor funcţiona. Călăreţii pot să semneze câte vor, însă elefanții 
nu se vor conforma. 

Cred că pentru a ieși din această încurcătură psihologii vor 
trebui să se alăture specialiștilor în științe politice pentru a 
identifica acele schimbări care vor submina maniheismul în 
mod indirect. Am ţinut o conferinţă în care am încercat să 
fac acest lucru, în 2007, la Universitatea Princeton. Am aflat 
că această creștere a polarizării este în mare parte de neoprit, 
fiind rezultatul natural al realinierii politice care a avut loc 
după ce președintele Lyndon Johnson a semnat Legea drep- 
turilor civile în 1964. Statele conservatoare din sud, care fu- 
seseră puternic democrate după Războiul Civil (pentru că 
Lincoln era republican), au început să dezerteze din partid şi, 
până în anii '90, sudul era puternic republican. Înainte de 
această reorganizare, au existat liberali și conservatori în am- 
bele partide, ceea ce a facilitat formarea de echipe bipartizane 
care lucrau împreună la proiectele legislative. Însă, după re- 
grupare, nu a mai existat nici o suprapunere, nici în Senat, nici 
în Camera Reprezentanţilor. În prezent, cel mai liberal repu- 
blican este de obicei mai conservator decât cel mai conserva- 
tor democrat. Şi, odată cu purificarea ideologică din ambele 
partide — unul liberal, iar celălalt conservator —, amplificarea 
maniheismului a fost inevitabilă.75 

Am aflat însă că există și niște factori care pot fi inversaţi. Cel 
mai aprins moment al conferinței s-a produs atunci când Jim 
Leach, fost membru republican al Congresului, reprezentant al 
statului lowa, a enumerat schimbările care se produseseră din 
1995. Newt Gingrich, noul președinte al Camerei Reprezen- 
tanţilor, a încurajat numărul mare de membri republicani ai 
Congresului să-și lase familiile acasă, în loc să le ia împreună cu 
ei la Washington. Înainte de 1995, senatorii şi deputaţii din 
ambele partide participau la aceleași evenimente sociale la sfâr- 
şit de săptămână, soțiile lor împrietenindu-se, iar copiii jucând 

adesea în aceleași echipe sportive. În prezent însă, majoritatea 
membrilor Congresului vin cu avionul la Washington luni seara, 
se alătură echipei și se bat cu adversarii timp de trei zile, după 
care zboară înapoi acasă, joi seara. Prieteniile dintre membrii 
democrați și cei republicani sunt pe cale de dispariţie, iar mani- 
heismul și tactica pământului pârjolit se amplifică. 

Nu ştiu cum pot americanii să-și convingă politicienii să-și 
mute familiile la Washington și nu știu nici dacă această 
schimbare ar reactiva prieteniile dintre democrați și republi- 
cani în atmosfera otrăvită a politicii actuale, însă acesta este un 
exemplu de schimbare indirectă care ar putea schimba elefan- 
ţii.7€ Intuiţiile sunt primele, așa că orice am face pentru a în- 
curaja legăturile sociale pozitive ar putea modifica intuiţiile şi 
apoi influenţa judecata și comportamentul. Alte schimbări 
structurale care ar putea reduce maniheismul includ schimba- 
rea modului în care se desfășoară alegerile primare, a modului 
în care se trasează districtele electorale şi a metodelor prin care 
candidaţii strâng bani pentru campanii. (Vezi o listă completă 
a posibilelor remedii pe www.CivilPolitics.org.) 

Problema nu se limitează doar la politicieni. Tehnologia și 
tiparele rezidenţiale în continuă schimbare ne-au permis să ne 
izolăm în comunităţi reduse de indivizi cu aceleași preocupări. 
În 1976, doar 27% dintre americani locuiau în „state avalanșă“ — 
cele în care se votează fie cu republicanii, fie cu democraţii la 
o diferenţă de cel puţin 20%. Însă numărul acestora a crescut 
constant; în 2008, 48% dintre americani locuiau în astfel de 
state.77 Statele şi oraşele noastre devin tot mai segregate în „en- 
clave comportamentale“, în care preferinţele electorale, culi- 
nare, religioase sau de activitate sunt tot mai asemănătoare. Dacă 
vă aflaţi într-un magazin din lanţul Whole Foods”, există șanse 
de 89% ca cei din comunitatea voastră să fi votat cu Barack 


* Magazin specializat în vânzarea de produse alimentare ecologice 
(A.tr.). 

Obama. Dacă vreţi să găsiţi republicani, mergeţi într-o comu- 
nitate în care se află un restaurant Cracker Barrel* (62% din- 
tre aceste comunităţi au votat cu McCain).'8 

Moralitatea unește și orbește. Acest lucru nu se întâmplă 
doar celor din opoziţie. Toţi suntem atrași în comunităţi cu 
moralităţi tribale. Ne învârtim în jurul unor valori sacre și apoi 
împărtășim păreri post hoc prin care explicăm de ce noi avem 
atâta dreptate, iar ei se înșală atât de amarnic. Credem că cei- 
lalţi sunt orbi în faţa adevărului, raţiunii, ştiinţei și logicii, dar 
de fapt toţi suntem orbiţi atunci când vorbim despre propriile 
valori sacre. 

Dacă doriţi să-i înţelegeţi pe cei din celălalt grup, prmăârii 
sacralitatea. În primul rând, gândiţi-vă la cele șase fundamente 
morale şi încercaţi să identificaţi unul sau două dintre ele care 
au cea mai mare însemnătate într-o anumită controversă. Şi, 
dacă chiar doriţi să deveniți mai deschişi, deschideţi-vă mai 
întâi inima. Dacă reușiţi să aveţi cel puţin o interacţiune prie- 
tenoasă cu un membru al „celuilalt“ grup, o să vi se pară mai 
ușor să ascultați ce au de spus şi poate chiar o să vedeţi într-o 
nouă lumină acea problemă controversată. Poate că n-o să fiți 
de acord, însă veţi trece probabil de la un dezacord maniheist 
la unul mult mai respectuos și mai constructiv, de tip yin-yang. 


Pe scurt 


Oamenii nu devin adepţi ai unei ideologii la întâmplare 
sau pur şi simplu adoptând orice idee care se întâmplă să cir- 
cule în jurul lor. Cei ale căror gene i-au înzestrat cu minţi care 
vibrează la noutate, varietate şi diversitate, făcându-i în același 
timp mai puţin sensibili la lucruri care semnalează prezența 
unui pericol, sunt predispușşi (dar nu și predestinaţi) să devină 


* Lanţ de restaurante specializate în produse tipice sudului ameri- 
can (p.tr.). 

liberali. Ei au tendinţa de a dezvolta anumite „adaptări carac- 
teristice“ şi „povestiri de viață“ care îi fac să rezoneze — incon- 
ştient şi intuitiv — cu metanaraţiunile mișcărilor politice de 
stânga (precum naraţiunea progresului liberal). Oamenii ale 
căror gene i-au înzestrat cu minţi total diferite, sunt predispuși, 
din aceleași motive, să vibreze la metanaraţiunile dreptei po- 
litice (precum cea a discursului lui Reagan). 

Odată ce oamenii se alătură unei tabere politice, ei devin 
absorbiți în matricea morală a acesteia. Astfel, ei văd confir- 
mări ale metanaraţiunii lor peste tot, și este greu — poate chiar 
imposibil — să-i convingi că greşesc dacă discuţi cu ei din afara 
matricei lor morale. Am sugerat că liberalilor le este poate mult 
mai greu să-i înțeleagă pe conservatori decât viceversa, pentru 
că primii nu înţeleg ce legătură au cu moralitatea fundamen- 
tele Loialitate, Autoritate și Caracter sacru. Liberalilor li se 
pare mai ales greu să înţeleagă capitalul moral, pe care l-am 
definit drept resursele care sprijină o comunitate morală. 

Am afirmat, de asemenea, că liberalii și conservatorii sunt 
precum yin şi yang — ambele fiind „elemente necesare pentru 
viaţa politică sănătoasă“, după cum afirma John Stuart Mill. 
Liberalii se pricep foarte bine la Grijă, reușind mai bine să vadă 
victimele structurilor sociale existente, insistând în mod neo- 
bosit să schimbe acele structuri și să inventeze altele noi. După 
cum spunea și Robert E Kennedy: „Există unii care privesc 
lucrurile așa cum sunt și se întreabă «De ce?». Eu visez lucruri 
care nu au existat niciodată și mă întreb «De ce nu.“ Am 
arătat felul în care această matrice morală îi face pe liberali să 
articuleze două puncte care sunt (cred eu) deosebit de impor- 
tante pentru sănătatea unei societăţi: (1) guvernele pot și tre- 
buie să limiteze puterea superorganismelor corporatiste, și (2) 
unele probleme mari chiar pot fi rezolvate prin reglementare. 

Am explicat modul în care libertarienii (pentru care liber- 
tatea este sacră) și social-conservatorii (pentru care anumite 

instituţii și tradiţii sunt sacre) oferă o contragreutate esenţială 
care echilibrează mișcările de reformă liberală ce au avut o in- 
fluenţă atât de puternică în Europa şi în America de la înce- 
putul secolului XX. Am spus și că libertarienii au dreptate 
atunci când afirmă că pieţele sunt miraculoase (cel puţin atunci 
când se poate rezolva problema externalităţilor și a altor dis- 
funcţii) şi am afirmat că social-conservatorii au dreptate când 
spun că de regulă nu ajuţi albinele distrugând stupul. 

În cele din urmă, am spus că maniheismul amplificat al 
vieţii politice americane nu este ceva ce poate fi rezolvat prin 
semnarea de acorduri și angajamente că ne vom comporta mai 
frumos. Politica va deveni mai amiabilă atunci când vom găsi 
modalități de a schimba procedurile de alegere a politicienilor, 
precum și instituţiile și mediile în care aceştia interacționează. 


Moralitatea unește și orbește. Ne uneşte în tabere ideologice 
care se înfruntă de parcă soarta omenirii ar depinde de victoria 
echipei noastre. Ne face orbi la faptul că în fiecare echipă există 
oameni buni care au ceva important de spus. 


Concluzie 


În această carte v-am făcut un tur al naturii umane și al isto- 
rici umanităţii. Am încercat să vă arăt că subiectul meu preferat 
de studiu — psihologia morală — este cheia înțelegerii politicii, a 
religiei şi a modului extraordinar în care am ajuns să controlăm 
această planetă. Mă tem că am îngrămădit prea multe peisaje în 
acest tur, așa că îngăduiţi-mi să închei atrăgându-vă atenţia 
asupra celor mai importante. 

În Partea I, v-am prezentat primul principiu al psihologiei 
morale: /nruiziile sunt primele, urmate de gândirea strategică. Am 
explicat modul în care am ajuns să concep modelul social-in- 
tuiţionist pe care l-am folosit apoi pentru a contrazice „iluzia 
raţionalistă“. Eroii acestei părţi au fost David Hume (care ne-a 
ajutat să scăpăm de raţionalism, înlesnindu-ne calea către in- 
tuiționism) şi Glaucon (pentru că ne-a demonstrat importanţa 
covârșitoare a reputației și a altor constrângeri externe în stabi- 
lirea ordinii morale). 

Dacă este să rămâneţi cu un singur lucru din această primă 
parte a călătoriei, vă sugerez ca ea să fie imaginea voastră — și a 
tuturor celor din jur — ca un minuscul călăreț pe un elefant 
uriaș. Această imagine despre sine vă poate ajuta să fiți mai 
răbdători cu ceilalți. Atunci când vă treziţi făcând afirmaţii post 
hoc ridicole, se poate să vă mai temperaţi tendinţa de a-i con- 
trazice pe alţii doar fiindcă reuşiţi să le demontaţi cu ușurință 
argumentele. Acţiunea în psihologia morală nu se bazează ne- 
apărat pe edictele călărețului. 

Cea de-a doua parte a călătoriei noastre a explorat cel de-al 
doilea principiu al psihologiei morale: Mora/izarea înseamnă 
mai mult decât vătămare şi corectitudine. V-am povestit şederea 
mea în India și felul în care aceasta m-a ajutat să ies din propria 
matrice morală și să percep și alte semnificaţii morale. Am ofe- 
rit metafora minţii moraliste ce seamănă cu o limbă cu șase 
receptori de gust. Am prezentat Teoria Fundamentelor Morale 
şi cercetările pe care le-am întreprins împreună cu colegii mei 
pe www.YourMorals.org privind psihologia liberalilor și a con- 
servatorilor. Eroii acestei părți au fost Richard Shweder (pentru 
că a extins înțelegerea sferei morale) și Emile Durkheim (pen- 
tru că ne-a arătat de ce mulți oameni, mai ales social-conserva- 
torii, preţuiesc fundamentele unificatoare care sunt Libertatea, 
Autoritatea şi Caracterul sacru). 

Dacă ar fi să luaţi cu voi un suvenir din această parte a călă- 
torici, v-aş sugera să fie o neîncredere în moniștii morali. Fiţi 
atenţi la cei care insistă că există o singură moralitate adevărată 
pentru oricine, oricând și oriunde — mai ales dacă acea morali- 
tate se bazează pe un singur fundament moral. Societăţile umane 
sunt complexe, iar nevoile și problemele lor variază. Minţile 
noastre sunt echipate cu un set de sisteme psihologice, incluzând 
cele șase fundamente morale, care pot fi utilizate pentru a re- 
zolva acele probleme și pentru a construi comunităţi morale 
eficiente. Nu este nevoie să recurgeţi la toate cele șase funda- 
mente, și există chiar unele organizaţii sau subculturi care pot 
prospera bazându-se doar pe unul dintre acestea. Însă cine vă 
spune că toate societăţile din toate timpurile ar trebui să folo- 
sească o anumită matrice morală, care se bazează pe o anumită 
configuraţie a fundamentelor morale, este, într-un fel sau altul, 
un fundamentalist. 

Filozoful Isaiah Berlin s-a luptat de-a lungul carierei sale cu 
problema diversităţii morale a lumii și modul în care aceasta ar 
putea fi înţeleasă, respingând în mod ferm relativismul moral: 

Nu sunt un relativist; nu spun „Mie îmi place cafeaua cu lapte, iar 
ţie, fără; eu preţuiesc blândeţea, iar tu preferi lagărele de concen- 
trare“ — fiecare din noi cu propriile valori, care nu pot fi distruse sau 
integrate. Cred că acest lucru este fals.! 


În schimb, Berlin susţinea pluralismul, pe care îl justifica 
astfel: 


Am ajuns la concluzia că există o pluralitate de idealuri, așa cum 
există o pluralitate de culturi și de temperamente. [...] Nu există o 
infinitate de [valori]: numărul valorilor umane, al valorilor pe care 
le pot urma păstrându-mi înfățișarea și caracterul uman, este finit — să 
spunem 74, sau poate 122, sau 27, dar finit, oricare ar fi acesta. lar 
diferenţa care rezultă de aici este aceea că, dacă un om preţuieşte 
una dintre aceste valori, ez, cel care nu o pretuieşte, pot înțelege de ce 
el a ales-o, sau cum ar fi ca eu, aflat în locul lui, să ajung să o preţu- 
iesc. De aici reiese posibilitatea înţelegerii umane.? 


În cea de-a treia parte a călătoriei noastre v-am prezentat 
principiul conform căruia moralitatea unește şi orbeste. Suntem 
rezultatul selecţiei de nivel multiplu, care ne-a transformat în 
Homo duplex. Suntem egoişti şi dorim să aparţinem unui grup. 
Suntem 90% cimpanzei și 10% albine. Am afirmat că religia a 
jucat un rol crucial în istoria evoluţiei noastre — minţile noastre 
religioase au evoluat împreună cu practicile noastre religioase 
pentru a crea comunităţi morale tot mai mari, mai ales după 
apariţia agriculturii. Am descris felul în care se formează taberele 
politice și de ce unii oameni gravitează spre stânga, iar alţii spre 
dreapta. Eroii acestei părţi au fost Charles Darwin (pentru teoria 
evoluţiei, inclusiv selecţia de nivel multiplu) și Emile Durkheim 
(pentru că ne-a arătat că suntem Foo duplex, o parte a naturii 
noastre fiind modelată de selecţia la nivel de grup). 

Dacă este să rămâneți cu ceva din această ultimă parte a călă- 
torici, vă sugerez să fie imaginea unei mici denivelări pe care o 
avem pe ceafă — butonul instinctului de roire, aflat undeva sub 
piele, gata să fie declanșat. De cincizeci de ani ni se tot spune că 

„Maică-ta şi cu mine ne despărțim, 


pentru că eu vreau ce e mai bun pentru tară, iar ea nu. “ 
Figura 13.1. De ce cred manibheiştii că sunt divizați de politică. 


oamenii sunt în esenţă egoiști. Suntem asaltaţi de reality-show-uri 
pe canalele 'TV în care îi vedem pe oameni arătându-și cea mai 
urâtă faţă. Unii chiar cred că o femeie ar trebui să strige „Foc!“ 
dacă este violată, pentru că se presupune că toți suntem atât de 
egoişti, încât n-o să ieşim afară să vedem ce se întâmplă decât 
dacă ne temem pentru viaţa noastră.” 

Acest lucru nu este adevărat. Poate că ne petrecem cea mai 
mare parte a zilelor urmărindu-ne propriile interese, însă toţi 
avem capacitatea de a trece peste interesul propriu și de a deveni 
parte a unui întreg. Nu este doar o capacitate, ci poarta către 
multe dintre cele mai preţuite experienţe de viaţă. 


Această carte v-a explicat motivul pentru care oamenii sunt 
divizați de politică şi de religie. Răspunsul nu este că unii oa- 
meni sunt buni, iar alţii sunt răi, aşa cum ar crede maniheiștii. 
Explicaţia e, în schimb, că minţile noastre au fost concepute 

pentru moralismul gregar. Suntem creaturi profund intuitive, 
ale căror instincte conduc judecata strategică. De aceea este 
greu — dar nu imposibil — să stabilim relaţii cu cei care trăiesc 
în alte matrice, construite adesea pe baza unor configurații 
diferite ale fundamentelor morale existente. 

Astfel încât, data viitoare când vă treziţi aşezaţi lângă cineva 
cu o altă matrice, încercaţi-o. Nu vă repeziţi cu capul înainte. Nu 
aduceţi vorba de moralitate până nu găsiţi câteva puncte comune 
sau stabiliți un grad oricât de mic de încredere. Şi, atunci când 
aduceţi în discuţie moralitatea, încercaţi să începeţi cu câteva 
cuvinte de apreciere, sau exprimându-vă sincer interesul. 

Toţi suntem prizonieri aici pentru o vreme, așa că să încer- 
căm s-o scoatem la capăt. 


